Ιππόδρομος- Από το Μαρκόπουλο στο ίντερνετ\nΑρχική σελίδαΕιδήσειςΕπικαιρότηταΙππόδρομος- Από το Μαρκόπουλο στο ίντερνετ\n24 Φεβρουάριος 2017. Αναρτημένο Επικαιρότητα\nΗ αλήθεια είναι πως το ιπποδρομιακό στοίχημα ίσως είναι το μοναδικό τυχερό παιχνίδι που καταφέρνει να συνδυάσει το κέρδος με την διασκέδαση. Η παρακολούθηση του αγώνα είναι πολύ πιο ενδιαφέρουσα, είτε το ποντάρισμα γίνεται με λίγα χρήματα, είτε με πολλά.\nΜην ξεχνάμε βέβαια πως ειδικά στην Ελλάδα η επίσκεψη στον ιππόδρομο σήμαινε πως σίγουρα θα υπάρξει κάποιο ποντάρισμα. Σε άλλες χώρες βέβαια, όπως η Γαλλία και η Αγγλία αυτό δεν είναι απαραίτητο. Οι ιπποδρομίες είναι και μέρος της παράδοσης των λαών και υπάρχουν πολλοί που επισκέπτονται τον ιππόδρομο απλά για να δουν τους αγώνες.\nΣτο σήμερα, στην εποχή του ιντερνετικού στοιχήματος δηλαδή, ο ιππόδρομος συνοδεύεται πάντα από ποντάρισμα. Υπάρχουν αρκετοί ακόμη βέβαια που διστάζουν να επισκεφτούν τις εταιρίες στοιχημάτων και να παίξουν, αφού θεωρούν την διαδικασία αρκετά πολύπλοκη. Η αλήθεια βέβαια είναι πως οι εταιρίες στοιχημάτων προσφέρουν περισσότερες στοιχηματικές επιλογές και επίσης είναι διαθέσιμες ιπποδρομίες από όλο τον κόσμο. Ας δούμε ποιες είναι οι επιλογές που έχετε για να παίξετε σε μία στοιχηματικη εταιρία.\nΣτοίχημα σε προκαθορισμένες αποδόσεις (fixed odds)\nΟ πιο απλός τρόπος στοιχηματισμού. Η στοιχηματική εταιρία σας προσφέρει μία απόδοση για κάθε άλογο και εσείς αποφασίζετε αν θα ποντάρετε ή όχι. Αν η επιλογή σας επιβεβαιωθεί τότε το κέρδος υπολογίζεται αν πολλαπλασιάσετε την απόδοση με το ποντάρισμα. Αν δεν επιβεβαιωθεί, τότε χάνεται το ποντάρισμα σας. Εκτός από τα στοιχήματα αγώνα, μπορείτε να ποντάρετε σε προκαθορισμένες αποδόσεις και σε μακροχρόνια στοιχήματα. Για παράδειγμα στην Sportingbet θα βρείτε στοιχήματα για νικητές σε τουρνούα που ξεκινούν ακόμη και τον επόμενο Οκτώβριο. Επιπλέον, εταιρίες όπως η Sportingbet προσφέρουν live streaming, που σημαίνει πως μπορείτε να παρακολουθήσετε τις ιπποδρομίες και να αποκτήσετε μία ολοκληρωμένη εικόνα για άλογα και αναβάτες.\nΤο Pool Betting είναι κάτι παρόμοιο με το ΠΡΟ-ΠΟ του ΟΠΑΠ. Οι παίκτες δεν ποντάρουν απέναντι στην εταιρία, αλλά τα στοιχήματα τους μαζεύονται σε ένα "κουβά". Στο τέλος του αγώνα, οι νικητές μοιράζονται τα κέρδη. Φυσικά δεν παίρνουν όλοι τα ίδια χρήματα. Ο υπολογισμός γίνεται ανάλογα με το ποντάρισμα που έκανε ο καθένας. Τα κέρδη σας καθορίζονται από 3 παράγοντες: Πόσα χρήματα παίξατε, πόσα ήταν τα συνολικά πονταρίσματα και πόσοι παίκτες κέρδισαν το στοίχημα αυτό. Πρέπει να σημειώσουμε πως ένα μικρό ποσοστό από τα συνολικά πονταρίσματα το κρατάει η στοιχηματική εταιρία ως προμηθεία για τις υπηρεσίες που προσφέρει.\nΟ ιππόδρομος σε ανταλλακτήρια στοιχημάτων είναι η τελευταία προσθήκη στο ιπποδρομιακό στοίχημα. Σε αυτό τον τύπο στοιχηματισμού δεν ποντάρετε απέναντι στην στοιχηματική εταιρία, αλλά απέναντι σε έναν άλλο παίκτη. Η λογική είναι αρκετά απλή. Για παράδειγμα εσείς πιστεύετε πως θα κερδίσει ένα άλογο, κάποιος άλλος πιστεύει πως δεν θα κερδίσει και βάζετε μεταξύ σας ένα στοίχημα. Το μόνο που έχετε να κάνετε εσείς είναι να επιλέξετε το ποντάρισμα και το ποιο είναι το στοίχημα που θέλετε να ποντάρετε. Τα υπόλοιπα τα κάνει αυτόματα η πλατφόρμα του ανταλλακτηρίου. Και σε αυτή την περίπτωση, υπάρχει ένα μικρό ποσοστό που κρατάει η εταιρία στοιχημάτων.\nΌπως γίνεται εύκολα κατανοητό, στο στοίχημα στο ίντερνετ υπάρχουν πολλές περισσότερες διοργανώσεις και στοιχήματα διαθέσιμα για ποντάρισμα. Επιπλέον, σχεδόν όλες οι στοιχηματικές εταιρίες προσφέρουν την δυνατότητα παρακολούθησης των διασημότερων ιπποδρομιών και όχι μόνο. Βέβαια, το στοίχημα από το γραφείο του σπιτιού σας δεν θα σας δώσει ποτέ την αίσθηση του να βρίσκεσαι στον ιππόδρομο, όμως είναι τόσο μεγάλος ο αριθμός των διαθέσιμων στοιχηματικών επιλογών, που αυτό πλέον έχει μικρή σημασία.


Συμπολιτεία Ξηρομεριτών: Οι θέσεις μας για τις παιδικές χαρές του Δήμου Ξηρομέρου - ΑΣΤΑΚΟΣ NEWS - Για να τα ξέρετε όλα!\nΑρχική Αστακός Συμπολιτεία Ξηρομεριτών: Οι θέσεις μας για τις παιδικές χαρές του Δήμου Ξηρομέρου\n1) Άμεση ενημέρωση από τη δημοτική αρχή, αν υφίσταται η συνεργασία με το φορέα και σε ποιο στάδιο βρίσκεται.\nYannis Daskalakis 19 Ιουλίου 2016 - 10:29 π.μ.\nΗ παιδική χαρά στη παραλία του Αστακού πρέπει και επιβάλλεται να διορθωθεί, να πιστοποιηθεί και να καθαριστεί γιατί τα τελευταία χρόνια υπάρχουν περιστατικά με ψύλους. Είναι απαράδεκτο ολόκληρος Αστακός να μην έχει μια σωστή παιδική χαρά.


Κορωνοϊός: 12.462 νέα κρούσματα και 44 θάνατοι - mynews.gr\nΚορωνοϊός: 12.462 νέα κρούσματα και 44 θάνατοι\n#TAGSΕμβολιασμοί Κορωνοϊός Κρούσματα Νεκροί Νοσοκομείο\nΚυ 20/3/2022 17:02 Παναγιώτα Απέργη\nΣυνολικά 12.462 κρούσματα κορωνοϊού καταγράφηκαν το τελευταίο 24ωρο, ενώ σύμφωνα με την ανακοίνωση του ΕΟΔΥ, σήμερα Κυριακή 20 Μαρτίου σημειώθηκαν 44 θάνατοι λόγω επιπλοκών του κορωνοϊού.\nΜεταξύ των 346 ασθενών που νοσηλεύονται διασωληνωμένοι, 218 (63.01%) είναι ανεμβολίαστοι ή μερικώς εμβολιασμένοι και 128 (36.99%) είναι πλήρως εμβολιασμένοι\n«Τα νέα εργαστηριακά επιβεβαιωμένα κρούσματα της νόσου που καταγράφηκαν τις τελευταίες 24 ώρες είναι 12.462 , εκ των οποίων 24 εντοπίστηκαν κατόπιν ελέγχων στις πύλες εισόδου της χώρας. Ο συνολικός αριθμός των κρουσμάτων ανέρχεται σε 2.788.654 (ημερήσια μεταβολή +0.4%), εκ των οποίων 49.3% άνδρες. Με βάση τα επιβεβαιωμένα κρούσματα των τελευταίων 7 ημερών, 177 θεωρούνται σχετιζόμενα με ταξίδι από το εξωτερικό και 1.685 είναι σχετιζόμενα με ήδη γνωστό κρούσμα\nΟ αριθμός των ασθενών που νοσηλεύονται διασωληνωμένοι είναι 346 (63.0% άνδρες). Η διάμεση ηλικία τους είναι 69 έτη. To 90.8% έχει υποκείμενο νόσημα ή/και ηλικία 70 ετών και άνω.\nΜεταξύ των ασθενών που νοσηλεύονται διασωληνωμένοι, 218 (63.01%) είναι ανεμβολίαστοι ή μερικώς εμβολιασμένοι και 128 (36.99%) είναι πλήρως εμβολιασμένοι. Από την αρχή της πανδημίας έχουν εξέλθει από τις ΜΕΘ 4.396 ασθενείς. Οι εισαγωγές νέων ασθενών Covid-19 στα νοσοκομεία της επικράτειας είναι 346 (ημερήσια μεταβολή -6.99%).\nΟ μέσος όρος εισαγωγών του επταημέρου είναι 328 ασθενείς. Η διάμεση ηλικία των κρουσμάτων είναι 35 έτη (εύρος 0.2 έως 112 έτη), ενώ η διάμεση ηλικία των θανόντων είναι 79 έτη (εύρος 0.2 έως 106 έτη)».


Καθυστερεί το ντεμπούτο του Ρονάλντο, στον πάγκο με Νιούκαστλ! - Romaleon\nΛίβερπουλ: Ισοφάρισε το αήττητο 25 αγώνων από το 1982 επί Μπομπ Πέισλι!\nΔύσκολα θα είναι 100% έτοιμος ο Πορτογάλος για το παιχνίδι του Σαββάτου απέναντι στη Νιούκαστλ, με τον αγγλικό τύπο να αναφέρει πως πιθανότερο σενάριο μοιάζει να παραμείνει στον πάγκο και να αγωνιστεί βασικός στο Τσάμπιονς Λιγκ.\nΟ Κριστιάνο Ρονάλντο συνεχίζει να προπονείται ατομικά στην βίλα του στο Τσεσάιρ της Αγγλίας μετά την αποδέσμευσή του από τις υποχρεώσεις με την εθνική ομάδα της Πορτογαλίας.\nΟ 36χρονος επιθετικός έχει μπει σε καραντίνα πέντε ημερών από την Παρασκευή που έφτασε στην Αγγλία και θα προπονηθεί για πρώτη φορά με τη νέα του ομάδα την Τετάρτη. Ωστόσο, όπως αναφέρει ο αγγλικός τύπος, ο Πορτογάλος δύσκολα θα είναι 100% έτοιμος για να αγωνιστεί βασικός στο παιχνίδι του Σαββάτου απέναντι στη Νιούκαστλ, με το πιθανότερο σενάριο να υποστηρίζει πως ο CR7 θα μείνει στον πάγκο και θα αγωνιστεί βασικός στον αγώνα του Τσάμπιονς Λιγκ απέναντι στη Γιούνγκ Μπόις την επόμενη Τρίτη (14/09).\nΔεν πρόκειται να διεξαχθεί το προσεχές Σάββατο το παιχνίδι ανάμεσα στη Σεβίλλη και την Μπαρτσελόνα. Οι δυο ομάδες, όπως και οι Βιγιαρεάλ-Αλαβές, είχαν ζητήσει ν’ αναβληθούν τα μεταξύ τους ματς, επειδή το προηγούμενο βράδυ είναι προγραμματισμένα παιχνίδια για τα προκριματικά του Μουντιάλ στη ζώνη της Νοτίου Αμερικής. Αποδεχόμενη λοιπόν την αιτιολογία ότι θα έπρεπε να παραταχθούν χωρίς αρκετούς […]


ΑΝΤΑΡΣΥΑ Τ.Ε. ΑΙΤ/ΝΙΑΣ: Καταγγελία για την παρουσία της αστυνομίας σε σύσκεψη του συντονισμού πρωτοβάθμιων σωματείων\nΚαταγγελία για την παρουσία της αστυνομίας σε σύσκεψη του συντονισμού πρωτοβάθμιων σωματείων\nΤο σωματείο μισθωτών τεχνικών καταγγέλλει την απρόκλητη και πρωτοφανή παρουσία της αστυνομίας στη σύσκεψη συντονισμού πρωτοβάθμιων σωματείων που πραγματοποιήθηκε την Τετάρτη 13/2 στα γραφεία του Σωματείου Μισθωτών Τεχνικών.\nΚατά τη διάρκειας της διαδικασίας δύο ένστολοι αστυνομικοί παρουσιάστηκαν στην είσοδο των γραφείων του σωματείου, και δήλωσαν ότι βρίσκονταν εκεί με άνωθεν εντολή για να ελέγξουν αν τηρείται ο νόμος και η τάξη! Μετά την έντονη διαμαρτυρία των συναδέλφων τα όργανα του «νόμου και της τάξης» αποχώρησαν.\nΣτην παράσταση διαμαρτυρίας που πραγματοποιήθηκε από συνδικαλιστές στο διοικητή του αστυνομικού τμήματος ακροπόλεως, διαπιστώθηκε πως η εντολή είχε δοθεί από την Αστυνομική Διεύθυνση Αττικής.\nΤο συνδικαλιστικό της ασφάλειας είναι εδώ! Το συγκεκριμένο περιστατικό δεν είναι τυχαίο, σε μια περίοδο που η κυβέρνηση επιστρατεύει απεργούς, χρησιμοποιεί άγρια καταστολή απέναντι στους αγρότες και σε κάθε αντίσταση, θέλει να καταργήσει δια νόμου το δικαίωμα των εργαζόμενων στην απεργία. Το κυβερνητικό μπλοκ ΝΔ, ΠΑΣΟΚ, ΔΗΜΑΡ για να επιβάλλει την πρωτόφαντη αντιλαϊκή πολιτική του είναι αποφασισμένο να συνθλίψει κάθε αντίδραση και κάθε άρνηση υποταγής στα κελεύσματα της ΕΕ του ΔΝΤ και του κεφαλαίου.\nΔηλώνουμε με τον πιο κατηγορηματικό και αποφασιστικό τρόπο ότι το ταξικό εργατικό κίνημα δεν τρομοκρατείται. Θα συνεχίσουμε να δίνουμε διαρκή και ανυποχώρητο αγώνα, μέσα από τη συλλογική οργάνωση των εργαζομένων, για να ανατραπεί ο σύγχρονος ολοκληρωτισμός κυβέρνησης-κεφαλαίου-Ευρωπαικής Ένωσης.\nΚαλούμε όλα τα συνδικάτα να καταδικάσουν αποφασιστικά αυτού του είδους τις προκλήσεις.\nΑναρτήθηκε από ΑΝΤ.ΑΡ.ΣΥ.Α. Τ.Ε. ΑΙΤ/ΝΙΑΣ στις 1:48 μ.μ.


Το πνεύμα του Μαύρου Καλοκαιριού – H Αλίκη στη Χώρα των Μεγάλων\nΤο πνεύμα του Μαύρου Καλοκαιριού\nΜέχρι κάποια στιγμή στη ζωή μου, το Καλοκαίρι ήταν η αγαπημένη μου εποχή. Εδώ και τρία χρόνια όμως, τα πράγματα έχουν αλλάξει οριστικά καθώς τα καλοκαίρια μου κυβερνούν δύο δυνατά πνεύματα: Το πνεύμα του Μαύρου Καλοκαιριού και το πνεύμα των Γαλάζιων Καλοκαιριών. Δίκαια πράματα όμως, έχουν μοιράσει πλέον την εξουσία τους. Η μέρα της παράδοσης της εξουσίας από το ένα στο άλλο είναι εκεί λίγο μετά τα μισά, στις 18 Ιουλίου. Δεν παίζει κανέναν απολύτως ρόλο το πόσο τέλεια θα περάσω, σε πόσα μέρη θα πάω, πόσο κόσμο θα δω, πόσες φορές θα χορέψω ή θα γελάσω ως τότε. Το πρώτο μισό του Καλοκαιριού είναι καταδικασμένο να καθρεφτίζει στην ψυχή μου το μαύρο. Το μαύρο εκείνου του Καλοκαιριού του 2010. Γιατί ήταν εκείνο το μισό Καλοκαίρι, που το πνεύμα του Μαύρου Καλοκαιριού ήρθε για πρώτη φορά στη ζωή μου, με τράβηξε από τα μαλλιά στα καλά καθούμενα, με έσυρε με τα μούτρα στο πάτωμα, μου είπε τσιρίζοντας με μια απόκοσμη ανατριχιαστική φωνή ότι ο κόσμος όπως τον είχα στο μυαλό μου ήταν απλά μια φωτεινή παραίσθηση, μια τραβηγμένη στο έπακρο νεραϊδίσια παιδική ηλικία, κι ότι ήταν πια καιρός να κόψω τις αηδίες και να μεγαλώσω.\nΕγώ παρά τον πόνο και το φόβο μου, του έβγαλα τη γλώσσα κοροϊδευτικά κι άρχισα να τρέχω γύρω γύρω χορεύοντας τσιγκολελέτα.\n“Έτσι ε;” σφύριξε σαν αιγυπτιακή κόμπρα και τα κίτρινα μάτια του πέταξαν σπίθες. Και πριν προλάβει να τελειώσει τη φράση του, γύρω μου υψώθηκαν τοίχοι χωρίς παράθυρα, σκοτάδι, μυρωδιά αντισηπτικού και φαρμάκων, ενέσεις, βογκητά, κλάματα και ξενυχτισμένα μάτια.\n“Τι θέλεις;” το ρώτησα, “Γιατί σ’ εμένα;”\nΠήρε μια αγέρωχη πόζα, σταύρωσε τα χέρια και είπε με φανερή ικανοποίηση:\n“Δες. Άκου. Σώπα.”\n“Δες. Άκου. ΣΩΠΑ.” Και με την τελευταία λέξη την οποία τόνισε απειλητικά, ένα μακρύ σκελετωμένο χέρι ξεπρόβαλλε μέσα από το μαύρο ράσο του κι έκανε το νόημα της σιωπής μπροστά στο φιδίσιο πρόσωπό του. Φοβούμενη τα χειρότερα, του έκανα τη χάρη να παρακολουθήσω σιωπηλά όλα αυτά που συνέβαιναν γύρω μου.\nΈτσι, έμεινα εγώ στη μία γωνία και το πνεύμα του Μαύρου Καλοκαιριού στην άλλη με σταυρωμένα τα σκελετωμένα χέρια του. Κόσμος πήγαινε, ερχότανε, μιλούσε, γελούσε ψεύτικα, έκλαιγε αληθινά, πόρτες άνοιγαν, έκλειναν, ενέσεις, φάρμακα, άσπρα ρούχα, πράσινα ρούχα, βλέμματα συμπόνιας, εικόνες της Παναγίας, καντήλια, άγιοι κι αγίες, μαγικά βιβλία, προσευχές, θεωρίες επί θεωριών, ψίθυροι, συζητήσεις, τηλέφωνα, τρέμουλα, απορίες, ερωτηματικά, δάκρυα, ατελείωτα δάκρυα και ξενύχτια, ατελείωτα ξενύχτια. Και στο μυαλό μου, αναβόσβηνε κάθε μέρα η ίδια ερώτηση που έτρεμα να ξεστομίσω: Μέχρι Πότε;\nΌταν το Καλοκαίρι έφτασε στη μέση, το πνεύμα του Μαύρου Καλοκαιριού, ξεσταύρωσε τα χέρια του, τεντώθηκε, έριξε ένα χασμουρητό και με μια κίνηση σήκωσε τους τοίχους από γύρω μου. Βρέθηκα σε μια έρημο, μόνη μου στους 50 βαθμούς Κελσίου και γύρω μου το απόλυτο τίποτα.\n“Μείνε”, είπε και με παράτησε στο τίποτα για 48 βασανιστικές ώρες. Κανένας ήχος, καμία κίνηση, μόνο ατελείωτοι άσπροι αμμόλοφοι. Προσπάθησα να μιλήσω με τον εαυτό μου να περάσει λίγο η ώρα, αλλά δεν έβγαινε κανένας ήχος. Προσπάθησα να καθίσω στην άμμο, αλλά ζεματούσε, προσπάθησα να σκεφτώ κάτι όμορφο αλλά το μυαλό μου ήταν άδειο όπως η έρημος που απλωνόταν μπροστά μου. Έμεινα ακίνητη, κλείνοντας τα μάτια μου για ώρες, αφήνοντας το μυαλό μου να βουλιάξει στο τίποτα.\nΚάποια στιγμή, όταν άνοιξα τα μάτια μου, βρέθηκα σ’ένα σκηνικό ταινίας που έμοιαζε μ’ένα σπίτι που κάτι μου θύμιζε. Ήμουν σίγουρη ότι κάποτε είχα ζήσει εκεί αλλά δεν θυμόμουν πότε. Η σκηνή ήταν η σκηνή ενός θανάτου. Και ο νεκρός μου θύμιζε πολύ έντονα κάποιον αλλά δεν ήμουν σίγουρη από πού τον ήξερα. Το μυαλό μου πονούσε προσπαθώντας να θυμηθώ. Κάποιος φώναξε ότι κάτι κύριοι με μαύρα χρειάζονταν βοήθεια να ντύσουν το νεκρό. Δεν ξέρω πώς αλλά σαν υπνωτισμένη, ξέρω τι θα του άρεσε να φορέσει. Ανοίγω τη ντουλάπα και δίνω τα ρούχα και τους βοηθάω να του φορέσουν τις κάλτσες και τα παπούτσια. Τελειώνω τη δουλειά μου και θέλω κάποιος να μου πει μπράβο όπως όταν ήμουν μικρό κορίτσι και τελείωνα μια ωραία ζωγραφιά, αλλά δεν υπάρχει κανείς, δεν ξέρω κανέναν γύρω μου, όλοι μοιάζουν με φαντάσματα. Οι κύριοι, πήραν το νεκρό σ’ ένα σκούρο φέρετρο κι έφυγαν και δεν τους ξαναείδε κανείς.\nΚαι το επόμενο λεπτό, βρίσκομαι στην τελευταία σκηνή της ταινίας, μπροστά σ’ έναν ανοιχτό τάφο. 18 Ιουλίου και κάνει φρικτή ζέστη. Κοιτάζω τα ρούχα μου και διαπιστώνω ότι φοράω μαύρα όπως όλοι και το μαύρο τραβάει τη ζέστη ακόμα περισσότερο. “Τι κρίμα” σκέφτομαι, πολύ νέος πέθανε αυτός ο κύριος, γι’αυτό είναι όλοι τόσο λυπημένοι, και νιώθω κι εγώ μια ατελείωτη, απέραντη λύπη για όλους αυτούς που σπαράζουν γύρω μου. Απ’τα μάτια μου τρέχουν ένα, δύο, τρία δάκρυα, αλλά ο λυγμός στο λαιμό μου, μαζί με τη ζέστη, μου κόβει την ανάσα κι έτσι σταματάω. Στη γωνία του νεκροταφείου, βλέπω με την άκρη του ματιού μου το πνεύμα του Μαύρου Καλοκαιριού να χαμογελάει με τα μαύρα του δόντια, να κάνει μια υπόκλιση και να εξαφανίζεται.\nΑπό το λεπτό που εξαφανίστηκε, το κορμί μου και η καρδιά μου, γέμισαν με φρικτούς πόνους, που δεν μπορούσα να τους αντέξω. Για μέρες, έβλεπα εφιάλτες και ξυπνούσα λουσμένη στον ιδρώτα και το κλάμα. Μέχρι που κάποια στιγμή, το παρακάλεσα με όλη μου τη δύναμη να γυρίσει να μιλήσουμε. Εμφανίστηκε με μαύρο κοστούμι και χαρτοφύλακα, έτοιμο να συζητήσει για δουλειά. Του εξήγησα ότι είμαι διατεθειμένη να αποπληρώσω τα χρωστούμενα μου σε πόνο μια που μέχρι τα 28 μου δεν ήξερα περί τίνος πρόκειται, αρκεί να μου έκανε κάποιες ευκολίες πληρωμής. Τα μιλήσαμε τα συμφωνήσαμε. Μισό Καλοκαίρι δικό του, μισό δικό μου, κάθε χρόνο μέχρι να κρίνει αυτό ότι ξεχρέωσα.\nΚαι χωρίς να το περιμένω καθόλου, κράτησε την υπόσχεση του από το ίδιο κιόλας καλοκαίρι και άφησε το (κατατρομαγμένο η αλήθεια είναι) πνεύμα των Γαλάζιων Καλοκαιριών να κάνει κι αυτό τη δουλειά του λιγάκι εκεί προς το τέλος. Κι έκτοτε, η ιστορία επαναλαμβάνεται: Κάθε 1η Ιουνίου, ανοίγω την πόρτα στο πνεύμα του Μαύρου Καλοκαιριού και το αφήνω να μείνει μαζί μου για μισό καλοκαίρι, να μου βάλει ξανά και ξανά και ξανά το DVD εκείνου του καλοκαιριού και να με υποχρεώσει να ξαναδούμε μαζί τις λεπτομέρειες προσεκτικά, να θυμηθούμε κάθε μικρό πραγματάκι. Εκείνο βλέπει μασουλώντας τα ποπ-κορν του κι εγώ κλαίω τη μέρα και στριφογυρίζω τα βράδια παλεύοντας να κοιμηθώ. Αν κάνω ότι πάω να περάσω κάπου καλά, με περιμένει στη γωνία την ώρα που τελειώνει η βραδιά με το χέρι στη μέση και μου ζητάει πίσω τη χαρά που μόλις απέκτησα.\n“Όχι ακόμα”, σφυρίζει και απλώνω και του δίνω τη χαρά μου χωρίς αντιρρήσεις γιατί αποφάσισα μετά από εκείνο το καλοκαίρι να μην του ξαναπάω κόντρα ποτέ ξανά.\nΊσως τελικά να είμαι χαζούλα ή απλά γεννημένη ρομαντική, αλλά όσο περνούν τα χρόνια, η ελπίδα μέσα μου όλο και φουντώνει ότι μια μέρα, θα φύγει για πάντα αφήνοντας το λατρεμένο πνεύμα των Γαλάζιων Καλοκαιριών να κυριεύσει και πάλι τα πάντα και να τα γεμίσει με φως.\nAugust 20th 2013, 2:06 pm\nτο "έτρεξα" μονορούφι και με έναν κόμπο στο λαιμό, απο τα καλύτερα κείμενα που έχω διαβάσει εδω και καιρό.\nAugust 20th 2013, 2:08 pm\nΠολλά πολλά ευχαριστώ για το σχόλιο, έστω και αργοπορημένα λόγω διακοπών. Προσπαθούμε να φτιάξουμε το καλοκαίρι.


Goji cream - Ένα πρωτοποριακό συγκρότημα που εξομαλύνει τις ρυτίδες!\nΈνα πρωτοποριακό συγκρότημα που εξομαλύνει τις ρυτίδες!\nΗ απώλεια της σφριγηλότητας του δέρματος συνδέεται με την ηλικία, ωστόσο, όχι μόνο η γήρανση του δέρματος είναι η αιτία των ρυτίδων και των ανωμαλιών. Το λεπτό δέρμα του προσώπου εκτίθεται σε δεκάδες επιβλαβείς παράγοντες κάθε μέρα. Επιπλέον, οι εσωτερικές συνθήκες όπως το στρες ή η στοργή επηρεάζουν αρνητικά την εμφάνιση και την κατάσταση του δέρματος. Η ρυτίδα έρχεται μετά την ηλικία των 20. Σε κάθε περίπτωση, η πρόληψη είναι καλύτερη από τη θεραπεία, αλλά ποτέ δεν είναι αργά για να φροντίσετε το δέρμα σας. Με Goji cream κρέμα, μπορείτε ακόμη και να αντιστρέψετε τυχόν αλλαγές που είναι αποτέλεσμα του χρόνου, επιβλαβείς παράγοντες ή παραμέληση της φροντίδας. Το Goji cream είναι ένα προϊόν που δημιουργήθηκε για να αποκαταστήσει τη νεανική εμφάνιση. Μάθετε πώς λειτουργεί αυτή η κρέμα και αφήστε τον εαυτό σας να δείχνει νεότερος.\nΤο Goji cream είναι μια κρέμα που βασίζεται σε ουσίες με εξαιρετικές ιδιότητες. Το εκχύλισμα από μούρα goji παρέχει στο δέρμα αντιοξειδωτικά σε υψηλή συγκέντρωση, έτσι ώστε το δέρμα να επιστρέφει στην προηγούμενη εμφάνισή του. Ανακτά τη σταθερότητα του και γίνεται εξαιρετικά τεταμένη. Τα μούρα Goji υποστηρίζουν τη σύνθεση ινών κολλαγόνου, καθιστώντας τις ρυτίδες όλο και λιγότερο ορατές. Αυτό το συστατικό διεγείρει άριστα τον κύκλο της αναδόμησης του δέρματος, χάρη στην οποία το δέρμα αναγεννάται γρήγορα και ανοικοδομείται. Τα άλλα συστατικά ενισχύουν μόνο την αναζωογονητική δράση των μούρων goji. Το ασκορβικό οξύ εξουδετερώνει τη δράση των ελεύθερων ριζών. Το προϊόν παρέχει είκοσι αμινοξέα που παρέχουν καλύτερη μεταφορά των συστατικών στο δέρμα και αναζωογόνηση. Το Goji cream είναι ένας πλούτος βιταμινών και μετάλλων, χάρη στα οποία το δέρμα όχι μόνο ανανεώνεται και εξομαλύνεται, αλλά και τρέφεται.\nΤα οφέλη από τη χρήση του Goji cream\nΤο Goji cream είναι ο ενεργοποιητής της νεολαίας για να κάνει το δέρμα σας ακόμα πιο όμορφο! Τα κυριότερα οφέλη από τη χρήση του προϊόντος είναι:\nΗ καινοτόμος φόρμουλα εξασφαλίζει συστηματική ισοπέδωση της επιφάνειας του δέρματος.\nΟι ρυτίδες σας δεν θα σας θλίψουν πλέον. Θα απολαύσετε τη νέα εμφάνιση για πολύ καιρό.\nΜεγαλύτερη σκληρότητα δέρματος\nΤο επίπεδο σταθερότητας και πυκνότητας του δέρματος αυξάνεται σαφώς. Το δέρμα θα γίνει πιο σταθερό ακόμη και κατά 60-70%!\nΜέγιστο επίπεδο ενυδάτωσης καθ 'όλη τη διάρκεια της ημέρας\nΗ συνολικά ενυδατωμένη επιδερμίδα θα είναι λιγότερο ευαίσθητη στις ρυτίδες.\nΤα συστατικά που περιέχονται στο προϊόν παρέχουν τη μέγιστη διατροφή του δέρματος, παρέχοντάς του αυτό που χρειάζεται.\nΗ προετοιμασία Goji cream είναι αφιερωμένη σε ανθρώπους που θέλουν να διατηρήσουν το όμορφο δέρμα ή να ανακτήσουν τη νεανική τους λάμψη. Το παρασκεύασμα έχει μεγάλη προληπτική δράση καθώς και την εξάλειψη των σημείων γήρανσης. Πριν χρησιμοποιήσετε το Goji cream, καθαρίστε προσεκτικά το πρόσωπο και τη διάσπαση. Μπορείτε να το κάνετε με το αγαπημένο σας καλλυντικό, λοσιόν, τονωτικό ή τζελ. Το προσεκτικά καθαρισμένο δέρμα απορροφά καλύτερα τις απαραίτητες ουσίες από την κρέμα. Πιέστε μια μικρή ποσότητα Goji cream και κυκλικές κινήσεις απλώστε το προϊόν στο δέρμα του προσώπου και τη διάσπαση, αποφεύγοντας την περιοχή των ματιών. Μια ενιαία εφαρμογή είναι αρκετή για να θρέψει το δέρμα σας όλη την ημέρα. Το προϊόν πρέπει να χρησιμοποιείται δύο φορές την ημέρα. Η φυσική του συνταγή το κάνει να μην προκαλεί παρενέργειες. Είναι ευχάριστο για το δέρμα και εξασφαλίζει μακροχρόνια λειτουργία.\nΤα αποτελέσματα των κλινικών δοκιμών μιλούν από μόνα τους. Το προϊόν εξομαλύνει άμεσα το δέρμα. Το δέρμα γίνεται μεταξένιο στην αφή μετά την πρώτη χρήση του Goji cream. Εμφανίζεται νεότερος κάθε μέρα. Οι πρώτες ρυτίδες εξαφανίζονται μέσα σε δύο εβδομάδες. Οι άνθρωποι που χρησιμοποίησαν το Goji cream στη φάση της δοκιμής μετά τη θεραπεία φαινόταν ακόμα και 10 χρόνια νεότερος! Οι ειδικοί στη μελέτη της δομής του δέρματος έχουν παρατηρήσει σαφείς αλλαγές στους δοκιμαστές. Αυτός είναι ο λόγος για τον οποίο το προϊόν κέρδισε γρήγορα τη δημοτικότητα μόλις κυκλοφόρησε. Κάθε γυναίκα θέλει να φανεί νεώτερη και η κρέμα Goji cream είναι σε θέση να την προσφέρει.\nπροσοχή! προώθηση για σας Goji cream μόνο με


Ρεάλ για κούπα, Λίβερπουλ με άδεια χέρια! (vid) | Goal News Cy\nΔιεθνή Αθλητικά Νέα | Διεθνή Ποδοσφαιρικά ΝέαCHAMPIONS LEAGUEΡεάλ για κούπα, Λίβερπουλ με άδεια χέρια! (vid)\nΡαντεβού στα ημιτελικά για τη Ρεάλ Μαδρίτης, που έμεινε όρθια στο «Άνφιλντ» με τη Λίβερπουλ (0-0) με το 3-1 του πρώτου αγώνα εξασφάλισε την πρόκριση για τους «4» του Champions League, εκεί που θα βρει απέναντι της την Τσέλσι.\nΗ ομάδα του Κλοπ ήταν ανώτερη, έχασε ένα τσουβάλι ευκαιρία, αλλά οι παίκτες του Ζιντάν σχεδόν με κυνισμό κατάφεραν και έμειναν όρθιοι και πλέον μαζί με το πρωτάθλημα στην Ισπανία θα διεκδικήσουν και τον ευρωπαϊκό τίτλο.\nΑντίθετα οι «κόκκινοι» αποχαιρέτησαν και τη μοναδική διοργάνωση στην οποία ήλπιζαν να πάρουν κάτι και σε συνδυασμό με την εικόνα που έχουν στο πρωτάθλημα, ουσιαστικά μένουν εκτός όλων των φετινών στόχων τους.\nΉταν δεδομένο ότι η Λίβερπουλ βρισκόταν πριν το ξεκίνημα με την πλάτη στον τοίχο. Η ομάδα του Κλοπ μπήκε πάρα πολύ δυνατά στο ματς, αποφασισμένη να πιέσει ψηλά και να φτάσει στο γρήγορο γκολ. Μάλιστα μόλις στο 2ο λεπτό άγγιξε το 1-0, αλλά ο Σαλάχ μετά την ασίστ του Μανέ δεν πλάσαρε σωστά με τον Κουρτουά να βγάζει δύσκολα το τετ α τετ.\nΗ μεγάλη ευκαιρία νωρίς ξεκλείδωσε τους παίκτες της Λίβερπουλ που πήρε από την αρχή μέτρα, με τους παίκτες του Ζιντάν να αιφνιδιάζονται και να οδηγούνται σε πολλά λάθη στην αρχή του παιχνιδιού.\nΗ δεύτερη μεγάλη ευκαιρία για τους «κόκκινους», απόρροια της καλής τους εικόνας δεν άργησε να έρθει, αλλά και πάλι ο Κουρτουά έσωσε την ομάδα του με εντυπωσιακή επέμβαση σε μακρινό σουτ του Μίλνερ με τη συμπλήρωση του πρώτου δεκαλέπτου.\nΠάντως η ομάδα του Ζιντάν κατάφερε στα μισά του πρώτου μέρους να παγώσει το ρυθμό του ματς και να μπλοκάρει το παιχνίδι της Λίβερπουλ. Μάλιστα, ένα λάθος του Άρνολντ στο κέντρο στο 20’ έδωσε την ευκαιρία στη Ρεάλ να βγάλει την πρώτη της μεγάλη ευκαιρία, με τον Μπενζεμά πάντως να πατάει περιοχή, αλλά του σουτ του μετά τις προσποιήσεις σταμάτησε στο δοκάρι του Άλισον.\nΤο μεγάλο όπλο της Ρεάλ είναι ότι πάγωσε το παιχνίδι από εκεί και έπειτα, μείωσε το τέμπο και περιόρισε τους παίκτες των γηπεδούχων να πατήσουν περιοχή. Χαρακτηριστικό ήταν ότι Σαλάχ, Μανέ και Φιρμίνο, αναγκάζονταν να βρίσκονται μακριά από το πεδίο δράσης τους κάτι που τους έκανε ακίνδυνους. Αυτό ουσιαστικά φρέναρε τους «κόκκινους» που δεν μπόρεσαν να πατήσουν περιοχή μετά το εξαιρετικό τους πρώτο δεκάλεπτο.\nΣτο φινάλε του ημιχρόνου οι γηπεδούχοι ξύπνησαν και πάλι, άγγιξαν ξανά το 1-0, αλλά ο Σαλάχ στο 40’ και ο Βαϊνάλντουμ στο 43’ δεν μπόρεσαν από εξαιρετικές θέσεις να τελειώσουν σωστά τις φάσεις και να δώσουν πριν το ημίχρονο το γκολ που θα έβαζε την ομάδα τους στο κόλπο της πρόκρισης από το πρώτο 45λεπτο.\nΤο ξεκίνημα της επανάληψης ήταν αντίστοιχο με αυτό του πρώτο μέρους για την ομάδα του Κλοπ. Ο Άρνολντ στο 46ο λεπτό βρήκε στην περιοχή τον Φιρμίνο που έκανε το σουτ μέσα από την περιοχή, αλλά δεν μπόρεσε να νικήσει τον Κουρτουά, ο οποίος έσωσε και πάλι την ομάδα του.\nΗ ανωτερότητα της Λίβερπουλ ήταν δεδομένη στο ματς, αλλά μέχρι το 60’ δεν είχε έρθει το γκολ που σίγουρα δικαιούνταν. Ο Κλοπ με τη συμπλήρωση μίας ώρας παιχνιδιού πέρασε στο ματς Ζότα και Αλκάνταρα προκειμένου να ενισχύσει την ομάδα του επιθετικά. Πάντως η Ρεάλ ήταν σωστά στημένη, καθόλου επιπόλαιη και είχε το καθαρό μυαλό να κρατάει το σκορ της πρόκρισης για τα ημιτελικά.\nΟι «μερένγκες» προσπάθησαν να χτυπήσουν στην κόντρα, αλλά στο 66’ ο Άλισον διάβασε σωστά τη φάση και έσωσε στο τετ α τετ του Βινίσιους μετά από φοβερή τριαντάρα μπαλιά του Βαλβέρδε. Η απάντηση από τους «κόκκινους» ήρθε σε ένα δίλεπτο, αλλά στο 69’ και το 70’ ο Μιλιτάο έσωσε σε δύο ευκαιρίες με πρωταγωνιστή τον Ζότα.\nΛίβερπουλ (Κλοπ): Άλισον, Ρόμπερτσον, Φίλιπς, Καμπάκ (59’ Αλκάνταρα), Αλεξάντερ-Άρνολντ, Βαϊνάλντουμ, Φαμπίνιο, Μίλνερ (59’ Ζότα), Σαλάχ, Μανέ (81’ Τσάμπερλεϊν), Φιρμίνο (81’ Σακίρι).\nΡεάλ Μαδρίτης (Ζιντάν): Κουρτουά, Μεντί, Βαλβέρδε, Νάτσο, Μιλιτάο, Κρόος (72’ Οντριοθόλα), Κασεμίρο, Μόντριτς, Βινίσιους (72’ Ροντρίγκο), Ασένσιο (82’ Ίσκο), Μπενζεμά.\n«Βύθισε» τη Βιγιαρεάλ με γκολάρα ο Μπογέ


Από τον Σπύρο Τσούτσο, 08/01/2021 @ 17:32\nΜπαντάρα, κομματάρες... Ό,τι καλύτερο φέτος στον alternative rock ήχο.\n"Shortly After Takeoff"\nΜία σύγχρονη πτυχή του glam rock των '70s, απογειώνεται μέσω αυτοσαρκαστικών στίχων και επιτηδευμένης έπαρσης. Πραγματικά ένα ευφυέστατο άλμπουμ.\nΔύο στα δύο για τους Ιρλανδούς. Εξελίσσονται γοργά, εξαργυρώνοντας την επιτυχία του πρώτου δίσκου με μία εξίσου τεράστια κυκλοφορία.\n"Baxter Loves You..." που λέει κι ο τελευταίος στίχος του δίσκου.\nΠάντα επίκαιρος, πάντα underground. Fugazi, The Evens και τώρα Coriky. Ό,τι κάνει ο Ian MacKaye είναι απλά υπέροχο.\nΟ Jarvis Cocker με αυτόν τον δίσκο επανέρχεται στην επικαιρότητα, εξασφαλίζοντας σιγά-σιγά μία θέση στο πάνθεον των βρετανικών rock προσωπικοτήτων.\nΟι Khruangbin είναι μία κατηγορία από μόνοι τους. Το φοβερό groove, τα ανατολίτικα riff και οι άψογες μπασογραμμές δημιουργούν ένα πρωτότυπο multi-culti είδος.\nΕίναι μόνιμα τσαντισμένοι και γουστάρουν!\nΞεπερνά κάθε συμβατική δομή σύγχρονης μουσικής, προσφέροντας ένα αλλόκοτο, αρκετά «θεατρικό» ύφος στην ποπ κουλτούρα.\nΟ χρόνος κυλάει αργά και βασανιστικά μέσα στο σκοτάδι. Για ακόμα μια φορά εκφράζουν με τον καλύτερο τρόπο το industrial ιδίωμα.\nO δίσκος ξεφεύγει κατά πολύ από τις post-punk καταβολές του συγκρότηματος, παντρεύοντας τον πειραματισμό με την ωριμότητα. Η πιο αντιπροσωπευτική δουλειά τους και μία από τις καλύτερες κυκλοφορίες για το 2020.\nΠέρασαν πολλά χρόνια αποτυχημένων προσπαθειών ώστε να αποδείξουν ότι μπορούν ακόμα να γράψουν καλή μουσική. Το "American Head" είναι ένα από τα καλύτερα άλμπουμ τους.\nO Thurston Moore εισάγει πολλά νέα πειραματικά στοιχεία, χωρίς να παρεκκλίνει ιδιαίτερα από το ύφος του. Χαρίζει με τον τρόπο αυτό έναν rock δίσκο αντάξιο των προσδοκιών μας.\nΦρεσκότατη, μελαγχολική, με κάμποσες υποψηφιότητες για Grammy και μια λαμπρή καριέρα να την περιμένει.\nΈνας δίσκος φτιαγμένος να ακουστεί στις μεγαλύτερες συναυλιακές αρένες του κόσμου. Από το πρώτο τραγούδι "My Own Soul's Warning" καταλαβαίνει κανείς ότι αγγίζουν σε ποιότητα τις κλασικές τους επιτυχίες.


Συνεδρίασε το Δ.Σ. Καλαμπάκας - Μικρό σε διάρκεια... σοβαρά τα θέματα εκτός ημερήσιας διάταξης - Stagonnews\nΣυνεδρίασε το Δ.Σ. Καλαμπάκας – Μικρό σε διάρκεια… σοβαρά τα θέματα εκτός ημερήσιας διάταξης\n31 Ιανουαρίου 2020, 21:16\nΣυνεδρίασε σήμερα το Δημοτικό Συμβούλιο έχοντας εγγεγραμμένα για συζήτηση και λήψη αποφάσεων στην ημερήσια διάταξη , δεκατρία θέματα . Με την έναρξη της συζήτησης από τον Πρόεδρο του σώματος Σωτήριο Παπαχρήστο προτάθηκαν από τον Δήμαρχο Θοδωρή Αλέκο να συζητηθούν και εκτός ημερήσιας διάταξης θέματα όπως : τροποποίηση προϋπολογισμού , ανοιχτό κέντρο εμπορίου , πρόγραμμα Φιλόδημος 2 κ.λ.π , κάτι που έγινε αποδεκτό από το σώμα .\nΠρόταση διεξαγωγής διαχειριστικού ελέγχου από Γ. Παπαμιχαήλ\nΟ επικεφαλής της ελάσσονος αντιπολίτευσης κ. Παπαμιχαήλ , κατέθεσε στο προεδρείο γραπτό αίτημα διεξαγωγής διαχειριστικού-οικονομικού ελέγχου από την διεύθυνση δημοσιονομικών ελέγχων του Γ.Λ.Κ για το έτος 2019 , ζητώντας να εγκριθεί από το σώμα. Επί της προτάσεως αυτής ο κ. Σινάνης συμφώνησε να διεξαχθεί ο εν λόγω έλεγχος αλλά για όλο το διάστημα της θητείας του δικής του Δημοτικής περιόδου. «Εγώ δεν κατηγορώ κανέναν άλλον Δήμαρχο παρά μόνο της δικής μου θητείας . Λαμβάνοντας τον λόγο ο κ. Μαλακασιώτης τόνισε ότι όποιος ασχολήθηκε με την Τ.Α , γνωρίζει πολύ καλά ότι αναγκάζεται να πληρώσει ακόμα και από την τσέπη τους προκειμένου να προχωρήσουν διάφορα έργα , τονίζοντας ότι ο ίδιος προσωπικά δεν συμφωνεί με την πρόταση γιατί μόνο προβλήματα θα δημιουργήσει και τίποτα περισσότερο . Τοποθετούμενος ο Δήμαρχος είπε ότι συμφωνεί με την πρόταση του κ. Παπαμιχαήλ να γίνει διαχειριστικός έλεγχος καθώς , όπως είπε, η δημοτική αρχή είναι της άποψης όλα στο φως .\nΣτα θέματα ημερήσιας διάταξης\nΑκολούθως το δημοτικό συμβούλιο ασχολήθηκε με τα θέματα ημερήσιας διάταξης όπου εγκρίθηκε : η σύναψη δημόσιας σύμβασης, σύμφωνα με τις διατάξεις του Ν. 4412/2016, για την εκτέλεση συγκεκριμένων υπηρεσιών αποκομιδής απορριμμάτων στις Δημοτικές Ενότητες Καλαμπάκας.\nΣκέψεις για αλλαγή παρόχου ηλεκτρικού ρεύματος του Δήμου Μετεώρων\nΜε εισήγησή του Δήμαρχος πρότεινε στο σώμα ο δήμος να εξετάσει την περίπτωση να προβεί στην αλλαγή παρόχου ηλεκτρικής ενέργειας προτείνοντας να γίνει ανάθεση στην οικονομική επιτροπή να συντάξει συγκεκριμένη οικονομοτεχνική μελέτη προκειμένου να τεκμηριωθούν τα οφέλη που θα προκύψουν για τον Δήμο . Σύμφωνος με την πρόταση αλλά με τεκμηρίωση των στοιχείων , δήλωσαν τόσο ο κ. Παπαμιχαήλ , όσο και ο κ. Σινάνης αλλά και ο κ. Χαντζιάρας .\nΤέλος σε ότι αφορά την αίτηση το Α.Σ. Μετέωρα για στήριξη των εκδηλώσεων – δράσεων του Σωματείου 2020 το σώμα μετά από εισήγηση που έγινε από τον Αντιδήμαρχο κ. Θώμο το σώμα ενέκρινε ομόφωνα το αίτημα . Επιπροσθέτως ο κ. Σινάνης πρότεινε να δρομολογηθεί ειδική εκδήλωση για την βράβευση του ποδοσφαιριστή Κ. Φουρτούνη αλλά και όλων όσων άλλων ποδοσφαιριστών έλκουν την καταγωγή τους από τον Δήμο Μετεώρων .\nΚριτική στα θέματα εκτός ημερήσιας διάταξης\nΣτα εκτός ημερήσιας διάταξης μετά από εισήγηση του αρμόδιου αντιδημάρχου εγκρίθηκαν θέματα που αφορούν την αναμόρφωση του προϋπολογισμού 2020 που αφορούν το έργο όπως το Ανοιχτό Κέντρο Εμπορίου . Τοποθετούμενος επί του θέματος ο επικεφαλής της Αντιπολίτευσης κ. Σινάνης άσκησε έντονη κριτική στην Δημοτική αρχή τονίζοντας ότι η δημοτική αρχή δεν έδειξε το ενδιαφέρον που όφειλε για τα έργα που παρέλαβαν από την προηγούμενη δημοτική αρχή με αποτέλεσμα να καθυστερήσουν , όπως το ίδιο έκανε και για το έργα του προγράμματος «Φιλόδημος». Από πλευράς Δημάρχου η απάντηση ήταν άμεση κατηγορώντας τον πρώην Δήμαρχο ότι εκείνος δεν ενδιαφέρθηκε για να εγγράψει στον προϋπολογισμό τα ποσά που αφορούν τα συγκεκριμένα έργα , κάτι που έκανε η νέα δημοτική αρχή παρά τα εμπόδια , που όπως τόνισε , βάζει η μείζων αντιπολίτευση . Την πρόταση καταψήφισε ο κ. Χαντζιάρας .\nΟ κ. Σινάνης πρότεινε κι ζήτησε από το σώμα να ψηφίσει την σύνταξη μελετών για την κατασκευή αρδευτικών έργων ως και μελέτες για ασφαλτόστρωση στις δημοτικές ενότητες του Δήμου . Επίσης τόνισε ότι όσον αφορά τις 700 χιλ. ευρώ για τα αρδευτικά έργα στα Δ.Δ Αμπελίων και Βασιλικής οι μελέτες και τα έργα αυτά είναι έργο και προσπάθειες της δημοτικής αρχής Σινάνη . Επίσης ο κ. Σινάνης ανέφερε ότι σε προηγούμενη απόφαση δημοτικός σύμβουλος που απουσίαζε από την εν λόγω συζήτηση εμφανίστηκε να ψηφίζει στο συγκεκριμένο θέμα . Αυτά είναι απαράδεκτα , κατέληξε .\nΕπειδή το θέμα της εξοικονόμηση ηλεκτρικής ενέργειας με ανοικτό μειοδοτικό διαγωνισμό με ΟΛΟΥΣ τους παρόχους και όχι μόνο με τους 4 που υπάρχουν στην πόλη μας το πρότεινα στη νυν όπως και στις δύο προηγούμενες δημοτικές αρχές(ΔΙΧΩΣ ανταπόκριση δυστυχώς) η οικονομοτεχνική μελέτη ναι μεν χρειάζεται αλλά είναι «χάσιμο χρόνου «και εξηγώ.\nΣπυρίδων Νικολογιάννης: Προσφέρει (10) οξύμετρα προς τα αγροτικά ιατρεία δέκα κοινοτήτων του Δήμου Μετεώρων. 1 Απρ, 16:52\nΣε νέο πόστο μεταφέρεται η γραμματέας του Δημάρχου κ. Αλέκου, η κα Μάγδα Κυρίστη 1 Απρ, 13:05\nΞεκινάει αύριο η διαδικασία διανομής των τροφίμων του προγράμματος ΤΕΒΑ από τον Δήμο Μετεώρων 1 Απρ, 12:29


Η απίστευτη ιστορία της διαρροής πετρελαίου στην Καλιφόρνια - Energymag.gr\nΗ απίστευτη ιστορία της διαρροής πετρελαίου στην Καλιφόρνια\nΗ εταιρεία που διαχειρίζεται τον αγωγό που μόλυνε με περίπου 3.000 βαρέλια πετρελαίου τον Ειρηνικό Ωκεανό στις ακτές της Καλιφόρνια, έχει ένα εγχειρίδιο 800 σελίδων για τον χειρισμό μιας διαρροής πετρελαίου – αλλά δεν είναι σαφές εάν οι υπάλληλοί της ακολούθησαν αυτές τις διαδικασίες.\nΣύμφωνα με το Reuters, η Amplify Energy Corp με έδρα το Χιούστον και αρκετές πολιτειακές και ομοσπονδιακές ρυθμιστικές υπηρεσίες έχουν παράσχει διαφορετικές αναφορές για το τι συνέβη στις 2 Οκτωβρίου, όταν η διαρροή του αγωγού που έβλαψε τις παραλίες, σκότωσε την άγρια ζωή και έκλεισε την αλιεία κατά μήκος χιλιομέτρων ακτογραμμής.\nΗ αμερικανική διοίκηση ασφάλειας αγωγών και επικίνδυνων υλικών (PHMSA) δήλωσε ότι η Beta Offshore, θυγατρική της Amplify που λειτουργεί τον αγωγό, έλαβε προειδοποίηση χαμηλής πίεσης στο δωμάτιο ελέγχου της στις 2:30 π.μ. ώρα Ειρηνικού (5:30 π.μ. EDT) στις 8 Οκτωβρίου 2, σημάδι ρήξης στη γραμμή.\nΟ συναγερμός ανίχνευσης διαρροών θα έπρεπε να είχε προκαλέσει γρήγορα τηλεφωνήματα σε διαχειριστές, πληρώματα σκαφών, ρυθμιστικές αρχές και την αμερικανική ακτοφυλακή και να κινηθεί γρήγορα για να κλείσει ο αγωγός και η πλατφόρμα που τον τροφοδοτεί, σύμφωνα με 10 πρώην και νυν υπάλληλους της Beta Offshore και τους εργολάβους, καθώς και ένα αντίγραφο του σχεδίου αντιμετώπισης διαρροών της εταιρείας που αναθεωρήθηκε από το Reuters.\nΔεν έκλεισε εγκαίρως\nΑλλά ο αγωγός San Pedro Bay δεν έκλεισε μέχρι τις 6 το πρωί του Ειρηνικού, περίπου τρεισήμισι ώρες αργότερα, σύμφωνα με το χρονοδιάγραμμα του PHMSA.\nΟ διευθύνων σύμβουλος της Amplify, Martyn Willsher, δήλωσε ότι η εταιρεία δεν γνώριζε τη διαρροή μέχρι τα μεσάνυχτα.\n“Δεν γνωρίζαμε τυχόν διαρροές μέχρι τις 8:09 π.μ. (Ειρηνικός) το πρωί του Σαββάτου”, είπε σε συνέντευξη Τύπου την Τετάρτη. Σημείωσε ότι η γραμμή έκλεισε περίπου στις 6 το πρωί, αλλά δεν εξήγησε γιατί ή για πόσο καιρό, προσθέτοντας: “Δεν αντλούσαμε πετρέλαιο στις 8:09 το πρωί όταν ανακαλύψαμε πραγματικά πετρέλαιο στο νερό”.\nΑπαντώντας σε ερώτηση δημοσιογράφου την Τετάρτη σχετικά με τον συναγερμό 2:30 το πρωί, ο Willsher είπε: “Δεν γνωρίζαμε κανένα συναγερμό στις 2:30”.\nΕίπε επίσης ότι η εταιρεία ερευνά το χρονοδιάγραμμα και “συνεργάζεται με τις ρυθμιστικές αρχές για να διαπιστώσει εάν υπάρχει κάτι που θα έπρεπε να έχει παρατηρηθεί”.\nΗ Amplify δεν απάντησε σε αιτήματα για σχόλια σχετικά με αυτήν την παρατήρηση. Η εταιρεία δεν απάντησε επίσης σε πολλά άλλα αιτήματα για σχόλια.\nΜικρή η διαρροή, μεγάλος ο προβληματισμός\nΟ αγωγός διαμέτρου 16 ιντσών και μήκους 17 μιλίων τρέχει από την πλατφόρμα παραγωγής πετρελαίου της Amplify Elly στην ανοικτή θάλασσα στο Long Beach, όπου το πετρέλαιο αποθηκεύεται και μεταφέρεται για διύλιση.\nΟ όγκος της διαρροής είναι μικροσκοπικός σε σύγκριση με άλλους που έχουν προκαλέσει κανονιστικές αλλαγές, όπως η έκρηξη της εξέδρας Deepwater Horizon του 2010 στον Κόλπο του Μεξικού, η οποία απελευθέρωσε περισσότερα από 5 εκατομμύρια βαρέλια πετρελαίου στο νερό.\nΩστόσο, εγείρει ερωτήματα σχετικά με την αποτελεσματικότητα των κυβερνητικών σχεδίων αντιμετώπισης διαρροών, τα οποία έχουν ως στόχο να διασφαλίσουν ότι οι εταιρείες αντιδρούν γρήγορα για να ελαχιστοποιήσουν τη ρύπανση και τους δημόσιους κινδύνους.\nΤα αίτια της διαρροής στην Καλιφόρνια είναι υπό διερεύνηση. Οι αξιωματούχοι ερευνούν εάν η ρήξη μπορεί να προκλήθηκε από ένα χτύπημα από την άγκυρα ενός πλοίου. Οι ερευνητές ανακάλυψαν ότι ένα τμήμα του αγωγού είχε μετακινηθεί 105 πόδια και είχε μια διάσπαση 13 ιντσών που τρέχει παράλληλα με τον σωλήνα.\nΟι κάτοικοι και τα κοντινά σκάφη είπαν ότι παρατήρησαν για πρώτη φορά δυσοσμία και λάμψη στο νερό την Παρασκευή το βράδυ, σύμφωνα με το Εθνικό Κέντρο Αντίδρασης των ΗΠΑ, το καθορισμένο σημείο επαφής για περιβαλλοντικά ατυχήματα. Η αμερικανική ακτοφυλακή έχει πει ότι οι αναφορές αυτού του τύπου είναι κοινές, ωστόσο, και δεν υποδηλώνουν πάντα διαρροή.\nΗ μεγαλύτερη παραγωγός\nΗ Amplify παρήγαγε 3.600 βαρέλια ημερησίως στις πλατφόρμες της στην Καλιφόρνια το δεύτερο τρίμηνο του τρέχοντος έτους, καθιστώντας τη τη δεύτερη μεγαλύτερη υπεράκτια παραγωγό σε αυτήν την πολιτεία.\nΟι ομοσπονδιακές ρυθμιστικές αρχές έδωσαν εντολή το 1994 στους φορείς εκμετάλλευσης να κλείνουν αγωγούς και πλατφόρμες σε περίπτωση διαρροής ή ρήξης. Πρώην υπάλληλοι της Amplify λένε ότι η εταιρεία είχε πραγματοποιήσει τέτοια εκπαίδευση τα τελευταία δύο χρόνια.\nΗ Amplify δεν επιβεβαίωσε εάν αυτές οι προσπάθειες συνεχίστηκαν κατά τη διάρκεια της πανδημίας του COVID-19. Όμως, τα αρχεία από το Γραφείο Πρόληψης και Αντίδρασης της Καλιφόρνιας δείχνουν ότι η Beta πραγματοποίησε μια άσκηση ουσιαστικά χρησιμοποιώντας την πλατφόρμα Microsoft Teams πέρυσι. Ένα άλλο ήταν προγραμματισμένο για τον επόμενο μήνα.\nIn this article:διαρροή αγωγός, Καλιφόρνια, μόλυνση\nΠετρελαιοκηλίδα 34χλμ στην Καλιφόρνια\nΟι αμερικανικές αρχές προσπαθούν να αντιμετωπίσουν ρύπανση από πετρελαιοκηλίδα στις ακτές της Καλιφόρνιας, η οποία καλύπτει περί τα 34 τετραγωνικά χιλιόμετρα. Οι περιβαλλοντικές συνέπειες...\nΚίνδυνος για τις ακτές της Κύπρου από πετρελαιοκηλίδα\nΣτις ανατολικές ακτές της Κύπρου αναμένεται να φτάσει μεγάλη πετρελαιοκηλίδα που δημιουργήθηκε μετά διαρροή καυσίμων από διυλιστήριο σε ηλεκτροπαραγωγικό σταθμό στο Μπαριγιάς της Συρίας....


Πρώτες βοήθειες στις Καρυάτιδες - Star.gr\nCITY NEWS Δευτέρα, 31 Ιανουαρίου 2011, 10:54\nΠρώτες βοήθειες στις Καρυάτιδες\nΣτο χειρουργείο για… συντήρηση\nΟλικό λίφτινγκ σε μια από τις Καρυάτιδες πραγματοποιείται εδώ και είκοσι μέρες στο Μουσείο της Ακρόπολης.\nΟ καθαρισμός γίνεται με τη βοήθεια των ακτίνων λέιζερ, ενώ όσοι επισκέπτονται το Μουσείο αυτές τις μέρες έχουν την ευκαιρία να δουν από κοντά πως προσφέρονται οι πρώτες βοήθειες στα αρχαιοελληνικά γλυπτά.\nΈτσι, μέσα σε ένα παραβάν έχει στηθεί ένα ιδιαίτερο εργαστήριο συντήρησης το οποίο περιλαμβάνει: τη�� Καρυάτιδα Α, την πλατφόρμα μέσα στην οποία έχει προσαρμοστεί το λέιζερ και τα εξαρτήματα για τον καθαρισμό της.\nΓια να αφαιρεθεί το παχύ στρώμα αιθάλης που φέρει η πρώτη Καρυάτιδα, εφαρμόζεται ένα πρωτότυπο σύστημα, το οποίο σχεδιάστηκε ειδικά από το Ινστιτούτο Ηλεκτρονικής Δομής και Λέιζερ της Κρήτης: πριν το λέιζερ στοχεύσει το μαυρισμένο από τους ατμοσφαιρικούς ρύπους σημείο του αγάλματος, με μια μπατονέτα βρέχεται το σημείο που πρόκειται να καθαριστεί. Δίπλα, υπάρχει απορροφητήρας για να ρουφά τον καπνό που βγαίνει μετά τον καθαρισμό, ενώ η όλη διαδικασία θυμίζει εξελιγμένο χειρουργείο.\nΝα σημειώσουμε ότι για να καθαριστεί ένα μικρό μέρος απαιτούνται τρεις ολόκληρες ώρες, ενώ κάθε χειριστής του λέιζερ εργάζεται για δυο ώρες με ένα μικρό μόνο διάλειμμα.


ΤΑ ΚΑΝΟΝΙΑ ΤΟΥ ΝΑΥΑΡΙΝΟΥ: ΣΤΟΥ ΠΑΠΑ ΛΑΜΠΡΟΥ ΤΗΝ ΑΥΛΗ ΣΤΟ ΡΩΜΥΡΙ ΠΥΛΙΑΣ\nΣτου Παπαλάμπρου την αυλή !\nΕπιμέλεια κειμένου : Γιώργος Β. Κολλάτος\n1860 στο χωριό Ρωμύρι- Πυλίας- Μεσσηνίας: Βασανιστήρια, λεηλασίες από 40 οπλισμένους κλέφτες και φονικό επεισόδιο, από το οποίο βγήκε το ξακουστό τσάμικο δημοτικό τραγούδι !\nΤο γνωστό ιστορικό δημοτικό τραγούδι «Στου Παπαλάμπρου την αυλή», είναι αφιερωμένο στον «Παπαλάμπρο» από το Ρωμύρι Πυλίας και έχει τη δική του ιστορία. Το τραγούδι βγήκε το 1860 στην Μεσσηνία, μετά από λεηλασία και φονικό επεισόδιο στο σπίτι του Παπαλάμπρου. Το ιστορικό, δημοτικό, τραγούδι, όπως πρωτογράφτηκε έχει ως εξής:\nΣτου Παπαλά-Παπαπαλάμπραινα, στου Παπαλάμπρου την αυλή στου Παπαλάμπρου την αυλή, είναι μια μάζεψη πολλή. Καν ο Παπάς-Παπαλάμπραινα, καν ο παπάς είναι άρρωστος καν η παπαδιά πεθαίνει. Παπαλάμπραινα καημένη. Ούτ΄ ο Παπάς-Παπαλάμπραινα, ούτ΄ ο παπάς είν΄ άρρωστος ούτ΄ η παπαδιά πεθαίνει, Παπαλάμπραινα καημένη. Οι κλέφτες τους-Παπαλάμπραινα, οι κλέφτες τους εγδύσανε οι κλέφτες τους εγδύσανε, και τα λεφτά ζητήσανε. Μια λυγερή-Παπαλάμπραινα, μια λυγερή εφώναξε μια λυγερή εφώναξε, τους κλέφτες τους ετρόμαξε. Τρέξε Γιωργά-Παπαλάμπραινα, τρέξε Γιωργάκη ξάδερφε τρέξε Γιωργάκη ξάδερφε, οι κλέφτες μας εκάψανε.\nΟ Παπαλάμπρος γεννήθηκε στο Ρωμύρι το 1805 και ήταν παπάς του χωριού από το 1840 έως το 1880. Την εποχή εκείνη την κλεψιά την θεωρούσαν αρετή και τον κλέφτη τον τιμούσαν όλοι! Οι κλεψιές αφορούσαν πρόβατα, βόδια, άλογα και αυτές δημιουργούσαν μεγάλες έριδες μεταξύ των οικογενειών, γιατί κάθε προσβολή ή ζημιά λογαριαζόταν σαν προσβολή σε ολόκληρο το σόι του αδικημένου.\nΟ Σταύρος Φιτσιάλος που είχε έλθει πριν μερικά χρόνια από το Αρκουδόρεμα Αρκαδίας είχε αδικηθεί και είχε προστριβές με τις ισχυρές οικογένειες των Ζερβαίων (σόι του Παπαλάμπρου) και των Χριστοπουλαίων. Επειδή δεν μπορούσε να τα βγάλει πέρα μόνος του, κάλεσε και ήρθαν στο χωριό 40 κλέφτες από την Αρκαδία. Ήρθαν νύχτα και την ημέρα την πέρασαν κρυμμένοι μέσα σ΄ένα δάσος, ανατολικά του χωριού. Κατά το απόγευμα ήρθαν δύο από αυτούς στο χωριό, χωρίς βέβαια οπλισμό και προσποιούνταν ότι θέλουν τάχα να αγοράσουν ένα βόδι. Πήγαν λοιπόν στο σπίτι του παπά. Η παπαδιά τους είπε ότι πραγματικά πουλούσαν ένα βόδι κι ότι σε λίγο θα ερχόταν κι ο παπάς που έλειπε στην Πύλο. Ήρθε ο παπάς και άρχισε η κουβέντα για την αγοραπωλησία του ζωντανού. Επειδή ήταν ξένοι και είχε πια νυχτώσει έμειναν στο σπίτι του παπά σαν φιλοξενούμενοι. Στο τζάκι του παπά, η συζήτηση κράτησε μέχρι αργά τη σκοτεινή και κρύα νύχτα, όταν όλο το χωριό είχε κοιμηθεί.\nΚάποια στιγμή, ο ένας κλέφτης βγήκε έξω, πήγε και βρήκε τους άλλους κλέφτες και τους οδήγησε στο σπίτι του παπά. Τρεις-τρεις, πέντε-πέντε, μπήκαν στην αυλή, αθόρυβα. Έτσι το σπίτι γέμισε από κλέφτες αγριεμένους και πεινασμένους. Ο παπάς τότε κατάλαβε σε τι παγίδα είχε πέσει. Μα ήταν πια αργά. Άλλοι από τους κλέφτες ψάχνανε για λεφτά κι άλλοι αρπάζανε και τρώγανε, ότι βρίσκανε. Τα παιδιά του παπά, ο Νικολάκης, ο Γιώργης, ο Κώστας, η Γεωργία και η Παναγιώτα είχαν στρώσει κάτω στο πάτωμα και κοιμόντουσαν. Οι κλέφτες σκέπασαν με τα λιόπανα τα παιδιά που είχανε ξυπνήσει με τη φασαρία και άρχισαν να κάνουν διάφορα βασανιστήρια στον Παπαλάμπρο για να μαρτυρήσει που είχε κρύψει τα λεφτά. Ρίξανε λάδι στο τηγάνι και το βάλανε στη φωτια κι ήταν έτοιμοι να κάψουν τον παπά, για να μαρτυρήσει τα λεφτά. Την κρίσιμη εκείνη στιγμή ένα από τα κορίτσια του παπά, η Παναγιώτα κατέβηκε κρυφά από τον καταρράκτη στο κατώι κι από εκεί φώναξε δυνατά, τους Ζερβαίους, τα ξαδέρφια της : – Γιωργάκηηηηηη…..Κωσταντήήήήή….Μας κάψανεεεεεε…..! Αμέσως την πυροβόλησε ένας από τους κλέφτες χωρίς να την πετύχει.\nΌταν ακούστηκαν οι φωνές μέσα στην ησυχία της νύχτας, αναστατώθηκε το χωριό. Κατάλαβαν όλοι ότι κάτι το ύποπτο και σοβαρό συνέβαινε και άρχισαν οι χωριάτες να τους πυροβολούν από διάφορα σημεία. Οι κλέφτες φοβηθήκανε και άφησαν χωρίς χρονοτριβή το σπίτι του παπά και φύγανε τρέχοντας κατά τα δυτικά του χωριού. Οι ντόπιοι τους καταδίωξαν και τραυμάτισαν δύο από δαύτους. Τον ένα θανασίμως. Τον έθαψαν οι σύντροφοί του στα Χίλια Χωριά, μια τοποθεσία από τα Φρουτζοκρέμμυδα. Με αφορμή το γεγονός αυτό, ένας χωριάτης έφτιαξε τους στίχους του τραγουδιού.\nΤόσο το σπίτι όσο και η αυλή του Παπαλάμπρου βρίσκονται και σήμερα όπως ήταν τον καιρό του επεισοδίου, χωρίς να έχει γίνει καμία αλλαγή, εκτός από την φθορά του χρόνου. Τα οστά του Παπαλάμπρου, έχουν τοποθετηθεί σε μία άκρη του ιερού της «Παναϊτσας» Ζωοδόχου Πηγής, όπου ο Παπαλάμπρος ιερουργούσε επί 40 χρόνια.\nΌσο για το τσάμικο δημοτικό τραγούδι, «στου Παπαλάμπρου την αυλή…», με τον καιρό άλλαξαν οι στίχοι έγιναν πιο ευχάριστοι και αντί να λέει «…οι κλέφτες μας εγδύσανε και τα λεφτά ζητήσανε…», τώρα λέει …. «… παντρεύεται μια λυγερή και παίρνει ένα λεβέντη, Παπαλάμπραινα καϋμένη» !\nΤο επεισόδιο και το ιστορικό του τραγουδιού, μου το αφηγήθηκε ο ιερέας Σπυρίδων Βασιλόπουλος, ο οποίος μεγάλωσε και διετέλεσε ιερέας στο Ρωμύρι Πυλίας και ακολούθως στον Άρι Μεσσηνίας.-\nΑναρτήθηκε από ΔΗΜΗΤΡΙΟΣ ΠΑΝΟΣΚΑΛΤΣΗΣ στις 9:11 π.μ.


Flip Flop Mouse, Έλεγχος με την πατούσα! | Techblog.gr\nFlip Flop Mouse, Έλεγχος με την πατούσα!\nΤετάρτη, 07/04/2010 · Κώστας Βλαχάκης Gadgets\nΕίναι αλήθεια ότι ο κόσμος μας δεν είναι πλασμένος για συνανθρώπους μας που έχουν κάποιο πρόβλημα με τα άκρα τους, ακόμα ακόμα ούτε καν και για αριστερόχειρες. Από το μπρίκι που φτιάχνουμε καφέ μέχρι και το mouse του υπολογιστή μας, όλα είναι φτιαγμένα για αρτιμελής δεξιόχειρες. Παρόμοιες υλοποιήσεις όπως το ποντίκι Flip Flop mouse που ελέγχεται με το πόδι, μας γεμίζουν χαρά και ενθουσιασμό. Μακάρι να κυκλοφορήσει.\nKαι αν φοραμε καλτσα??χαχα\nπολυ καλο…και αν κυκλοφορησει θα βοηθησει πολλους!\nStaf αν φοράς κάλτσα να την βγάλεις 😉 Μην τα θέλουμε και όλα δικά μας 😛\nAntrea θα παρω απο αυτες τις καλτσες που μπαινουν και τα δαχτυλα μεσα..\nΘα βγει και πληκτρολογιο με ελεγχο απο τα δακτυλα των ποδιων?\nΠω πω εχω πεθανει απ τα γελια.\nΣτα δεξια το Flip Flop mouse και στα αριστερα το Flip Flop keyboard..\nMε τα χερια τι θα κανουμε???????\nΑχαχαχα! Τίποτα βρε, να τα πετάξουμε στον κάδο τα χέρια 😛 Ή μάλλον άστα να χειριζόμαστε τα gadgets ! 🙂\nαλλο κι αυτο!!!!!!!! σε λιγο καιρο θα ελεγχουμε το ποντικι μα τη μυτη μας!!\nρε παιδια δεν θελω να γινω σπαστικος η και καλα… ”φιλανθρωπος” αλλα δεν πιστευω να προοριζεται για εμας αυτο το ποντικι…\nYa ‘ think???


Δίκη χωρίς... δίκη, χωρίς δικηγόρους και χωρίς κατηγορούμενους - Ειδήσεις Newsit.gr\nNewsit / Ελλάδα / Δίκη χωρίς… δίκη, χωρίς δικηγόρους και χωρίς κατηγορούμενους\nΔίκη χωρίς… δίκη, χωρίς δικηγόρους και χωρίς κατηγορούμενους\nΔημοσιεύθηκε: 25.01.2011 | 11:06\nΑυτό που εκτυλίσσεται κάθε μέρα στην αίθουσα των γυναικείων φυλακών Κορυδαλλού μόνο παρωδία μπορεί να χαρακτηριστεί.\nΗ δίκη που επι της ουσίας δεν έχει ξεκινήσει, διεκόπη! για μεθαύριο Πέμπτη.\nΜε την έναρξη της διαδικασίας εμφανίστηκαν στο δικαστήριο τέσσερις, από τους 18, διορισθέντες νέους συνηγόρους των κατηγορουμένων οι οποίοι δήλωσαν ότι αρνούνται να αναλάβουν την υπόθεση καθώς, όπως τόνισαν, δεν τους αναγνωρίζουν ως υπερασπιστές τους οι κατηγορούμενοι.\nΠαρόντες στο δικαστήριο ήταν μόνο οι τρεις ελεύθεροι κατηγορούμενοι Μανόλης Γιόσπας, Νίκος Βογιατζάκης και Ερρίκος Ράλλης, οι οποίοι, επίσης, δήλωσαν πως δεν αποδέχονται τους δικηγόρους, που διόρισε το δικαστήριο.\nΟι τρεις παρόντες κατηγορούμενοι, αφού τόνισαν ότι δεν γνωρίζουν τους διορισθέντες συνηγόρους τους, ζήτησαν ολιγοήμερη διακοπή της δίκης προκειμένου, όπως είπαν, να έρθουν σε επαφή με τους συνηγόρους τους και να αποφασίσουν την περαιτέρω πορεία τους.\nΗ μητέρα του κατηγορουμένου Παναγιώτη Μασούρα ζήτησε το λόγο από την πρόεδρο προκειμένου, όπως είπε, να πειστεί το δικαστήριο να δώσει μία παράταση ώστε οι γονείς να επικοινωνήσουν με τα παιδιά τους. Όπως είπε, «τα παιδιά μας είναι σε σύγχυση, προχωρούν σε απεργία πείνας, θα πεθάνουν για μια δίκη που οδηγεί σε δυσβάσταχτες ποινές». Η πρόεδρος αφού πολλές φορές της τόνισε ότι δικονομικά δεν έχει το λόγο, της ζήτησε να διευκρινίσει για ποιο λόγο δεν ήρθε ο γιος της στη δίκη.\nΜητέρα: Ο γιός μου δεν μπορεί να παραστεί αφενός γιατί εδώ κι ενάμισι χρόνο χειρίζεται την υπόθεσή μας ένας συνήγορος…\nΜητέρα: Υποβάλαμε αιτήματα που δεν έγιναν δεκτά. Δώστε μια παράταση σ’ αυτή τη διαδικασία. Είναι δυνατόν… Είμαστε γονείς, καταλάβετέ μας. Ν’ αφήσουμε να κάνουν τα παιδιά μας απεργία πείνας;\nΤο λόγο ζήτησε και ο πατέρας της κατηγορουμένης Κωνσταντίνας Καρακατσάνη, που ζήτησε από το δικαστήριο να μεριμνήσει ώστε να μπορέσουν να επικοινωνήσουν με τα παιδιά τους. Όπως είπε, επισκεπτήριο έχει μόνο κάθε Δευτέρα και Παρασκευή, «πέντε λεπτά πίσω απ’ το τζάμι, πώς να μιλήσουμε, πώς να συνεννοηθούμε;»\nΜετά από ολιγόλεπτη διακοπή, το δικαστήριο προχώρησε στο διορισμό νέων δικηγόρων για τους έξι κρατούμενους, ενώ διέταξε να αποσταλεί απόσπασμα των πρακτικών στην Εισαγγελία Πλημμελειοδικών και στο Δικηγορικό Σύλλογο όσον αφορά τους δικηγόρους που δήλωσαν ότι δεν αποδέχονται το διορισμό τους καθώς και εκείνους που δεν εμφανίστηκαν καθόλου στο δικαστήριο. Όπως τόνισε η πρόεδρος, η αποστολή των πρακτικών γίνεται «για τα νόμιμα» (σ.σ. για τον πειθαρχικό και ποινικό έλεγχο των δικηγόρων).\nΔΙΑΒΑΣΤΕ ΕΠΙΣΗΣ : Μια δίκη που δεν άρχισε ποτέ! – Οι «Πυρήνες» έπαυσαν του δικηγόρους τους και βγήκαν βόλτα στο προαύλιο…


Ο Έλληνας που έζησε την κατάκτηση της σελήνης στο One Channel - ONE TV\nΣυμπληρώθηκαν 50 χρόνια από την εκτόξευση του πυραύλου APOLLO 11 στη σελήνη. Με αφορμή αυτό το σπουδαίο για την ανθρωπότητα γεγονός, μίλησε στην εκπομπή One Direct ο Έλληνας που έζησε από κοντά τη διαδικασία εκτόξευσης, ο αστροφυσικός Διονύσης Σιμόπουλος. Ο κ. Σιμόπουλος μεταφέροντας τα βιώματά του, ανέφερε ότι παρακολουθούσαν τη διαδικασία από πέντε χιλιόμετρα απόσταση, καθώς οι πύραυλοι μετέφεραν χιλιάδες τόνους καυσίμων και υπήρχε ο κίνδυνος έκρηξης. Σχετικά με τον αστροναύτη Νιλ Άμστρογνκ είπε πως «είχε κάνει εξαιρετική προετοιμασία και είχε ατσάλινα νεύρα» ενώ επιβεβαίωσε ότι οι γνωστές φράσεις με την ανθρωπότητα που είπε ο αστροναύτης πατώντας τη σελήνη είναι όντως δικές του. Ακόμα, χαρακτήρισε ως «βλακείες» τις θεωρίες συνωμοσιολογίας, καθώς όπως εξήγησε «οι πρώτοι που θα φώναζαν εάν ήταν στημένο, θα ήταν οι ανταγωνιστές, δηλαδή οι Σοβιετικοί». Επιπλέον, είπε πως «ο ανταγωνισμός στο διάστημα έσωσε τον κόσμο από μια πυρηνική καταστροφή μια και μεταφέρθηκε εκεί ο ανταγωνισμός των τότε υπερδυνάμεων» ενώ τόνισε πως ένα ταξίδι στον πλανήτη Άρη θέλει καλή προετοιμασία.


Δημοσιεύθηκε στις 13 Δεκεμβρίου, 2014 13 Δεκεμβρίου, 2014 Δημοσιεύθηκε από Άποψη\nΟικογενειακή τραγωδία στη Νέα Σμύρνη\nΔεν είμαι πρόσφυγας. Δεν είμαι Αμμοχωστιανός. Θα ήμουνα υπερήφανος αν καταγόμουνα από την Αμμόχωστο. Όμως, αισθάνομαι και νιώθω εξίσου πρόσφυγας και εξίσου Αμμοχωστιανός με σας. Γιατί; Διότι η Αμμόχωστος είναι η Βασιλεύουσά μας. Η πόλη που μας καρτερεί όλους. Η προσωποποίηση της τραγωδίας μας. Η απεικόνιση του αγώνα μας για λευτεριά, αξιοπρέπεια και επιστροφή. Η πόλη του Ευαγόρα και τουΟνήσιλου, του Αίαντα και της Σαλαμίνας.\nΗ Αμμόχωστος είναι σημαντικό μέρος της ιστορίας αυτού του τόπου, των δεινών και των παθών του, οι πληγές και οι δοκιμασίες του αλλά και ο πολυαίωνος πολιτισμός, οι άνθρωποι και οι δημιουργίες τους. Τριάντα έξι αιώνες ιστορία κουβαλά στην πλάτης της η πόλη ίσαμε σήμερα, που στέκει έρημη, βουβή, κατεχόμενη, ερειπωμένη, οργισμένη, να κοιτάζει μια κατά δω και μια κατά των Τούρκων καταχτητών. Αλλά, ψαλμωδεί ο Αμμοχωστιανός ποιητής, Κυριάκος Χαραλαμπίδης:\nΗ Αμμόχωστος έγραψε ιστορία που κατέγραψαν με το μόχθο, την αξιοσύνη και την προοδευτικότητά τους οι άνθρωποί της κι εσείς, σημερινοί αγαπητοί Αμμοχωστιανοί. Γι’ αυτό, εγώ, ο μη πρόσφυγας, ο μη Αμμοχωστιανός είμαι πολύ οργισμένος. Και πολύ θυμωμένος. Επειδή όπως πολλοί από εσάς νιώθουμε εξαπατημένοι. Κι εσείς πιαστήκατε κορόιδα μιας Εγγλέζας που, δήθεν, θα αναδείκνυε με την πένα της τα πάθη και την ιστορία, την πορεία και τη δημιουργία της πόλης σας.\nΝα πούμε, λοιπόν, τα πράγματα με το όνομά τους: Η Αγγλίδα Βικτώρια Χίσλοπ ανακάλυψε μια νέα χρυσοφόρο φλέβα. Έγραψε ένα ευπώλητομυθιστόρημα που δεν έχει να διηγηθεί και πολλά για την Αμμόχωστο ή για την Κύπρο μας. Αντίθετα, λόγω πλημμελούς γνώσης, στρεβλής κατανόησης, προπαγανδιστικής διοχέτευσης ή μεροληπτικής ενημέρωσης, επιδίδεται άγαρμπα αλλά προκλητικά και αφόρητα προσβλητικά για σας, σε διαστρέβλωση γεγονότων της σύγχρονης ιστορίας μας που τα αναφέρει απλώς για να διανθίσει και να ενισχύσει την πλοκή του πονήματός της.\nΟ απελευθερωτικός, αντιϊμπεριαλιστικός, αντιαποικιακός αγώνας της ηρωικής ΕΟΚΑ χαρακτηρίζεται προσβλητικά και απαξιωτικά από τηΧίσλοπ απλώς ως «μια εκστρατεία βίαιης αντίστασης κατά των Βρετανών».\nΘα περίμενε κανείς πως, αφού η Εγγλέζα έδειξε τόση ευαισθησία για τις σφαγές Τ/κυπρίων από Έλληνες και αφιέρωσε τόσες πολλές σελίδες για να διαζωγραφίσει τα δεινά των καημένων Τ/κ, θα κατέγραφε και μέσω της κυρίας Ειρήνης, της Ε/κύπριας ηρωίδας του μυθιστορήματος, ανάλογες σφαγές και βιασμούς εκατοντάδων Ελλήνων και Ελληνίδων από τους Τούρκους, από το 1958 μέχρι και το 1974. Ουδεμία σχεδόν άξια λόγου αναφορά.\nΟι Τούρκοι εμφανίζονται στο μυθιστόρημα της Χίσλοπ ως περίπου τα αθώα θύματα της απληστίας, της εγκληματικής συμπεριφοράς, της πονηριάς, της μοχθηρίας και της εκμετάλλευσης εκ μέρους των Ελλήνων. Ο Χουσεϊν, υπάλληλος στο ξενοδοχείο «Ανατολή» του ΣάββαΠαπακώστα, είναι ο εργατικός, φιλήσυχος, αθλητικός Τούρκος που δεν ανέχεται τις μπαγαποντιές, τις πονηριές και τις απατεωνιές του Μάρκου Γεωργίου, ενός πρώην αγωνιστή της ΕΟΚΑ, δήθεν μεταμεληθέντος που δεν πιστεύει πια στην Ένωση, συμπαθούντος της ΕΟΚΑ Β’ αλλά στο τέλος εμπόρου όπλων, που κάνει κοντραμπάντο με Τ/κύπριους της ιδίας συναπαρτζιάς, και αλαζόνα, που κλέβει το αφεντικό του και, στο τέλος, συνάπτει και ερωτικές σχέσεις με τη γυναίκα του.\nΔιά της Εμινέ, μητέρας του Χουσείν, της οικογένειάς της και του ίδιου του Χουσείν, η Χίσλοπ πλέκει ένα σχεδόν ωραιοποιημένο πορτρέτο τωνΤ/κ, που έμειναν σε θυλάκους δέκα χρόνια. Καμία εξήγηση γιατί εγκλωβίστηκαν εκεί και ποιων τα σχέδια εξυπηρετούσαν. Και η επιτήδεια παρεμβολή της τουρκικής προπαγάνδας: «Αν δεν είχαν προσπαθήσει να μας κάνουν πολίτες δεύτερης κατηγορίας», είπε ο Χαλίτ, ο πατέρας, «αυτό το πράγμα» δηλ. η τουρκική εισβολή, «δεν θα είχε συμβεί». Η Εμινέ, από πού καταγόταν; Όλως περιέργως αλλ’ όχι ανεξήγητα, από τη Μάραθα.\nΕίναι η πιο δοκιμασμένη και επιτυχής συνταγή για την συγγραφή ενός ευπώλητου μυθιστορήματος, αφού ο ξένος αναγνώστης «δεν φακκάπενιάν» ούτε για την Αμμόχωστο ούτε για την Κύπρο ούτε για την τουρκική εισβολή ούτε για τα εγκλήματα του Αττίλα ούτε, φυσικά, για τους κατοίκους της πόλης σας. Η αντίληψη που αποκομίζει ένας ξένος είναι ότι σε αυτό το νησί κάποιοι παλαβοί Έλληνες και Τούρκοι τσακώνονται και σκοτώνονται μεταξύ τους με επίκεντρο μια πόλη που, εδώ και 40 χρόνια στέκει βουβή και ερειπωμένη, πληγωμένη από την τουρκική κατοχή και τα συρματοπλέγματα. Και η κατοχική Τουρκία; Ήλθε – όχι εισέβαλε – για να βοηθήσει τους poor Turks.\nΗ εικόνα που διαχέεται μέσα από το πόνημα της Αγγλίδας είναι μιας πόλης «επίγειου παράδεισου» αλλά και μιας πόλης απίστευτης χλιδής, ξέφρενης διασκέδασης του διεθνούς τζετ σετ, των φανταχτερών καταστημάτων, των πανάκριβων μπουτίκ και ανθρώπων – δηλ.Αμμοχωστιανών και γενικά των Ελλήνων Κυπρίων, που σκοτώνονταν μεν μεταξύ τους – Μακαριακοί και Γριβικοί – αλλά στην Αμμόχωστο όλα αυτά, οι επιτήδειοι Αμμοχωστιανοί τα έκρυβαν πίσω από την ευμάρεια, τη σπατάλη, την επίδειξη, την απίστευτη χλιδή, την ξετσίπωτη και προκλητική αρχοντιά και την ασωτία. Για να μη καταλάβουν τίποτε οι χρυσοφόροι τουρίστες…\nΑν ήμασταν ξένοι, θα αναγνωρίζαμε στην Χίσλοπ την ικανότητά της να συγγράψει ένα μυθιστόρημα, που διαβάζεται άνετα σε μια παραλία ή σε ένα πάρκο, περιέχει απ΄ όλα όσα καθιστούν το είδος ευπώλητο και… άστε τους Κυπραίους να οργίζονται, που πιάστηκαν κορόιδα ή τουςΑμμοχωστιανούς να κουρεύονται με τις αντιδράσεις τους για όσα ανιστόρητα, μονόπλευρα ή και επιτήδεια προπαγανδιστικά παρεισφρέουν στο πόνημά της.\nΕσείς γνωρίζετε ότι η Πράσινη Γραμμή, που Βρετανός στρατιωτικός χάραξε το 1963, είναι το «σύνορο», που χώριζε τη Λευκωσία μετά τηντουρκοανταρσία, που η Χίσλοπ αποκαλεί «περιστατικά βίας»; «Η ειρήνη ήταν πρόσκαιρη» αποφαίνεται η συγγραφέας για τα χρόνια μετά την ανεξαρτησία, «και η γαλήνη δολοφονήθηκε μαζί με τους Τούρκους γείτονες της οικογένειας Γεωργίου, σε μια πράξη βίας που διέπραξαν οι Ελληνοκύπριοι».\nΜε μιαν απίστευτη επιπολαιότητα, ελαφρότητα, ανευθυνότητα και απύθμενη ιστορική άγνοια, η Αγγλίδα συγγραφέας αναφέρεται στην επιχείρηση κατά του τ/κ θυλάκου των Κοκκίνων και γράφει: «Οι Έλληνες είχαν επιτεθεί στο τουρκικό χωριό Κόκκινα στον Βορρά, γιατί το θεωρούσαν σημείο υποδοχής οπλισμού από την Τουρκία. Η Τουρκία ανταπέδωσε ρίχνοντας βόμβες ναπάλμ και εξαπολύοντας ρουκέτες». Έτσι απλά, ανιστόρητα, ανεύθυνα και τελείως διαστρεβλωτικά.\nΠοιος ήταν ο στρατηγός Γρίβας, ο τιμημένος αρχηγός της ΕΟΚΑ; «Είναι κακός άνθρωπος Μάρκο», λέγει η κυρία Ειρήνη στο γιο της. «Σκοτώνει και Έλληνες, μαζί με Τούρκους. Δεν υπάρχει ούτε μια στάλα καλοσύνης μέσα σε αυτόν τον άνθρωπο», αποφαίνεται η κυρία Ειρήνη και ας τον χαρακτήρισε άξιο του Έθνους η Βουλή μας. Ας προσεχθεί η πονηρή, κακεντρεχής αλλ’ ανιστόρητη υποβολή της Χίσλοπ διάστόματος της κυρίας Ειρήνης:\n«Στα 1923, οι Έλληνες και οι Τούρκοι στη Μικρά Ασία είχαν αναγκαστεί να μαζέψουν όπως-όπως τα υπάρχοντά τους και να εγκαταλείψουν τα σπίτια τους, συναντώντας οι μεν τους δε στο δρόμο καθώς ταξίδευαν από την Ανατολή στη Δύση κι από τη Δύση στην Ανατολή. Αυτήν τη φορά, οι Ε/κύπριοι και οι Τ/κύπριοι ήταν αυτοί που βρέθηκαν στην ανάγκη να τραπούν σε φυγή». Η Χίσλοπ παραλείπει την σπουδαιότερη λεπτομέρεια: Δεν αναφέρει αν οι Έλληνες και οι Τούρκοι κουνούσαν μαντίλια όταν … ταξίδευαν χαρούμενοι και συναντούσαν οι μεν τους δε στο δρόμο του ταξιδιού τους!\nΉταν η τρίτη φορά που η οικογένεια της Εμινέ άλλαζε τόπο διαμονής μέσα σε διάστημα λίγων χρόνων. Σχεδόν μια δεκαετία πριν, είχαν αναγκαστεί να εγκαταλείψουν το χωριό τους όταν αυτό δέχτηκε επίθεση από Ελληνοκυπρίους και το σπίτι τους είχε γίνει στάχτη. Μετά από αυτό έμειναν για λίγο σε ένα Τ/Κ θύλακα υπό την προστασία των Η.Ε.\nΔεν έχω εμπιστοσύνη στους Ε/Κ γιατί παραβαίνουν τους κανόνες. Προτιμούσα να ζω στην παλιά πόλη όπου εκεί δεν ήμουν μειονότητα.\nΟ ΧαλιέΟλκούν είχε πάει με την οικογένειά του σε εκείνο τον Τ/Κ θύλακα υπό την προστασία της Ειρηνευτικής δύναμης των Η.Ε. Ένοιωθε μεγαλύτερη ασφάλεια εκεί, αλλά ήταν σαν φυλακισμένος.\nΗ Χίσλοπ είναι συγγραφέας ευπώλητων μυθιστορημάτων. Δεν μαζευτήκαμε απόψε εδώ για να την αναθεματίσουμε. Ούτε να της επιβάλουμε λογοκρισία ούτε να την φιμώσουμε. Εμείς έχουμε δημοκρατία. Εκείνη έγραψε με γόνιμη φαντασία ένα μυθιστόρημα που ήδη γίνεται ανάρπαστο. Εκείνη τώρα θα χαχανίζει και θα μετρά τα εκατομμύρια, που εισπράττει και θα χλευάζει με βρετανική κυνικότητα τους αφελέστατους εκείνους Αμμοχωστιανούς που εμφανώς την πίστεψαν ότι, διά της γραφίδας της θα αναδείκνυε την πόλη τους και τα προβλήματά μας εξαιτίας της τουρκικής κατοχής.\nΑπλώς για ενημέρωσή σας, η κ. Χίσλοπ, από τα εκατομμύρια που κέρδισε πουλώντας με τα βιβλία της μυθιστορίες για τα ελληνικά νησιά και τώρα για την Αμμόχωστο, αγόρασε στο Κένσινγκτον, ένα σπίτι τεσσάρων υπνοδωματίων αξίας 4 εκ. λιρών (Εκτενές ρεπορτάζ της ΆλισονΡόμπερτς στην εφημερίδα «The Evening Standard», 15/11/2012).\nΠώς ήταν δυνατόν μια Εγγλέζα, η χώρα της οποίας ανέκαθεν ευθύνεται για πολλά δεινά μας, να καταλάβει και να καταγράψει τον δικό μας βραχνά; Λένε μερικοί αφελέστατοι δικοί μας: «Μα το μυθιστόρημα της Χίσλοπ δεν είναι πολιτικό και δεν κάνει πολιτική». Λάθος! Πρόκειται για ένα καθαρά πολιτικό μυθιστόρημα που εξευτελίζει, προσβάλλει, μειώνει, απαξιώνει και εκθέτει τους Έλληνες ως τους χειρότερους ανθρώπους και προάγει την τουρκική προπαγάνδα. Θυμηθείτε τον Ντάρελ και τα «Πικρολέμονά» του. Σε εκείνη τη διαστροφή απάντησε ο μέγας ποιητής μας, Κώστας Μόντης. Όλοι οι ξένοι διαβάζουν τον Ντάρελ, αγνοούν τον Μόντη. Αυτά δεν μας λένε τίποτε;\nΔεν υπάρχουν ικανοί άνθρωποι ανάμεσά σας, στους οποίους να ανατεθεί η συγγραφή ενός βιβλίου για τη Βασιλεύουσά μας, να μεταφραστεί στις κυριότερες γλώσσες και να κυκλοφορήσει διεθνώς; Βεβαιότατα και υπάρχουν. Τους γνωρίζετε αλλά τους αγνοήσατε. Προτιμήσατε μια ξένη συγγραφέα ευπώλητων μυθιστορημάτων.\nΣτο μεταξύ, όμως, ο Δήμαρχός σας και τα περισσότερα μέλη του Δημοτικού Συμβουλίου, πότε θα δώσουν εξηγήσεις στους Αμμοχωστιανούςκαι θα αναμέλψουν τουλάχιστον ένα εδαφιαίο mea culpa για εκείνες τις αχρείαστες φιέστες προβολής της Χίσλοπ στην Κύπρο και στο Λονδίνο ως εάν να ήταν η παράκλητη που αναμένατε; Πότε θα ζητήσουν συγγνώμη που με τόση και τέτοια ανευθυνότητα και επιπολαιότητα επέτρεψαν να διασύρεται η πόλη σας και η Κύπρος; Να ευχόμαστε ο διασυρμός να περιοριστεί μόνο στις σελίδες της σκοτεινής αυτής «Ανατολής» και όχι να απλωθεί στις φωτεινές οθόνες των κινηματογράφων. Να ευχόμαστε…\n(Παρέμβαση σε εκδήλωση βιβλιοκριτικής στο βιβλίο της Βικτώρια Χίσλοπ, «Η Ανατολή», που διοργάνωσε το ΚΥΚΕΜ, στη ΣΕΚ Λευκωσίας, 9/12/2014).\nΑΓΓΛΙΔΑ, ΑΜΜΟΧΩΣΤΟΣ, ΤΡΑΓΩΔΙΑ


Πανωλεθρία για Τουρκία σε δύο μέτωπα: Νέο ηλεκτρονικό σύστημα ρίχνει τα UAV στη Λιβύη (ΒΙΝΤΕΟ)\nΑρχική σελίδαUAVΠανωλεθρία για Τουρκία σε δύο μέτωπα: Νέο ηλεκτρονικό σύστημα ρίχνει τα UAV στη Λιβύη (ΒΙΝΤΕΟ)\n- Τρίτη, Αυγούστου 18, 2020\n«Φιάσκο» με τα Bayraktar στη Λιβύη – Αντεπίθεση Κούρδων στο Ιράκ\nΜεθοδικά και έξυπνα ο Εθνικός Στρατός της Λιβύης ταπεινώνει τους Τούρκους. Εδώ και λίγες ημέρες, σύμφωνα με Ρωσικά ΜΜΕ, αλλά και με πηγές μας από την Λιβύη, το ηλεκτρονικό σύστημα πολέμου ”Groza-S” της Λευκορωσίας έκανε την εμφάνισή στα πεδία των μαχών.\n• Μπλοκάρισμα των κυμάτων που έρχονται στο drone από το σταθμό ελέγχου, δηλαδή τυφλώνουν τις κεραίες λήψης στο drone.\n• Μπλοκάρισμα των κυμάτων που πηγαίνουν από το drone στο σταθμό.\n• Παρεμβολές στα συστήματα δορυφορικής πλοήγησης GPS, GLONASS, GALILEO, BeiDou που κατευθύνουν το drone σε ένα από τα στάδια του.\n• Τεχνολογία πλαστογράφησης, που σημαίνει αποστολή λανθασμένων δεδομένων στο drone, αναγκάζοντάς το να προσγειωθεί και να ελεγχθεί.\n• Η μονάδα λειτουργεί με τέσσερις χειριστές οι οποίοι εντοπίζουν τη συχνότητα επικοινωνίας σταθμού ελέγχου και αποστολής δεδομένων από το drone.\nΔΙΕΘΝΗ ΙΡΑΚ ΛΙΒΥΗ ΡΩΣΙΑ ΤΟΥΡΚΙΑ UAV


"Madchester" Re-united: Η επιστροφή των Stone Roses! - MusicCorner.gr\nΑρχική ΑΡΧΕΙΟΝ INTERNATIONAL “Madchester” Re-united: Η επιστροφή των Stone Roses!\n“Madchester” Re-united: Η επιστροφή των Stone Roses!\n“I am the resurrection” τραγούδαγε με περίσσιο θράσος ο Ian Brown 22 χρόνια πριν αλλά μετά από χρόνια δημόσιων τσακωμών και φημών επανασύνδεσης, ήρθε η επιτέλους η ώρα της «ανάστασης» των θρυλικών Stone Roses!\nΣε κοινή συνέντευξη τύπου που έδωσαν χθες τα τέσσερα μέλη του συγκροτήματος, ο τραγουδιστής Ian Brown, o κιθαρίστας John Squire, ο μπασίστας Mani και ο ντράμερ Reni, επιβεβαίωσαν ότι πρόκειται να δώσουν δύο συναυλίες στη γενέτειρά τους, το Μάντσεστερ, τον Ιούνιο του 2012 καθώς και ότι δουλεύουν σε νέο υλικό το οποίο θα δοκιμάσουν ζωντανά (καινούρια; αλήθεια, μήπως θα έπρεπε να ακούσουν τη συμβουλή του κολλητού τους Noel Gallagher για αυτό?).\nΗ ανακοίνωση έρχεται 15 χρόνια μετά την οριστική διάλυση του γκρουπ το οποίο τάραξε όσο λίγα τη σκηνή της βρετανικής ποπ με ένα μίγμα από φωτεινές 60ς μελωδίες, σύγχρονους ρυθμούς και αυτοπεποίθησης στα όρια του κωλοπαιδισμού (που νομίζετε ότι έμοιασαν οι Oasis)! Με ένα από τα καλύτερα ντεμπούτα όλων των εποχών και μια σειρά από κλασικά ποπ σινγκλάκια (Sally Cinnamon, Elephant Stone, She bangs the drums, Fool’s gold, One love, I wanna be adored, Waterfall, I am the resurrection), στο γύρισμα από τα 1980’ς στα 1990’ς, οι Stone Roses αποτέλεσαν την αιχμή του δόρατος της σκηνής του Madchester και προπομπό της brit pop έκρηξης των μέσων της δεκαετίας του 1990. Όταν ωστόσο αυτή η έκρηξη ήρθε, οι Stone Roses είχαν περάσει ήδη 4 χρόνια στην αδράνεια, εξαργυρώνοντας την προκαταβολή της Geffen για το 2ο δίσκο τους στις παμπ του Μάντσεστερ. Όταν ήρθε ο δεύτερος δίσκος το 1994, το “Second Coming”, προκάλεσε μούδιασμα και απογοήτευση και η κατρακύλα ακολούθησε γρήγορα. Ο Reni και ο Squire αποχώρησαν το 1995 και η μπάντα διαλύθηκε οριστικά το 1996 μετά από μια καταστροφική εμφάνιση στο φεστιβάλ του Reading.\nΈκτοτε, το χάσμα ανάμεσα στον Ian Brown και τον John Squire φαινόταν αγεφύρωτο αλλά η αίσθηση ότι οι Stone Roses είχαν αφήσει κάτι στη μέση, υπήρχε πάντα στον αέρα. Τώρα που θα πραγματοποιήσουν το “second coming” τους, θα δούμε αν μπορούν, έστω και καθυστερημένα, να εκπληρώσουν τις υποσχέσεις που έδωσαν τόσα χρόνια πριν με το ταλέντο τους…


ΤΟΝ ΝΟΜΟ ΤΗΣ ...ΒΑΡΥΤΗΤΟΣ;\nEίτε απογειωμένοι, είτε προσεδαφισμένοι, οι "Έλληνες Κένταυροι Κερκύρας" δείχνουν να έχουν περάσει σε μια κινητική δυναμική που αποτελεί την "Ωραία Πύλη" εισόδου στην αυτοκυριαρχία επί της χρήσεως του Τόξου.\nΚαι παρακολουθώντας τις Προπονήσεις τους απολαμβάνουμε άψογες εκτελέσεις ασκήσεων με πολλές, πάρα πολλές απαιτήσεις, έξω από τα τοξευτικά "καθιερωμένα".\nΕίτε ...υπεριπτάμενοι, είτε πρηνείς, οι "Έλληνες Κένταυροι Κερκύρας", μας δίνουν την εικόνα μιας άριστης προπονητικής διαδικασίας, ασχέτως φύλου, ηλικίας και σωματοτύπου!\nΚαι τους χαιρόμαστε όταν ακόμη και μέσα από μία φωτογραφική εικόνα "αποπνέουν" την τελειότητα μιας θετικής αύρας ομαδικής "χημείας".\nΕίτε στον αέρα, είτε ...κατάχαμα, οι "Έλληνες Κένταυροι Κερκύρας" μπήκαν, πια, σε ένα πολύ γόνιμο "μονοπάτι" βιώνοντας τα τοξευτικά ..."αρπίσματα" στην όμορφη "βαθειά" τους, εκδοχή.\nΚι όλα τούτα τα ωραία φαίνονται ακόμη και στις κινήσεις και τους χειρισμούς ακόμη και των πιο νέων Μελών του αγαπημένου μας, Κερκυραϊκού, Παραρτήματος.\nΕίμαστε βέβαιοι ότι αυτή η πανέμορφη "αυλή" των τοξευτικών ...θαυμάτων θα αφήσει πίσω της ένα καθοριστικό "λιθάρι" για τον σύγχρονο Κερκυραϊκό Πολιτισμό και την τέχνη του Απόλλωνος στο νησί των Φαιάκων.\nΚαι δεν μιλήσαμε και για το ...σημαντικότερο: το χαμόγελο των Κερκυραίων Συνασκουμένων μας που επισφραγίζει όλα τα παραπάνω!\nΕτικέτες ελληνες κενταυροι κερκυρας, παραδοσιακη τοξοβολια, GREEK CENTAURS OF CORFU, traditional archery


O eCommerce Manager των... 300 ευρώ. - Fotis Antonopoulos - eCommerce Consulting\nO eCommerce Manager των… 300 ευρώ.\nPosted byFotis Antonopoulos 06/06/2020 20/11/2020 Posted ineCommerce Related\nΠρόσφατα έπεσα στην πιο κάτω αγγελία, και αφού ξεπέρασα το αρχικό σοκ, αποφάσισα να ασχοληθώ λίγο εκτενέστερα. Προφανώς, όχι για να επιπλήξω τον επιχειρηματία γιατί τόσα θέλει να δώσει για μια πολύ ευαίσθητη θέση, αλλά περισσότερo για να αναδείξω λίγο παραπάνω κάποια χαρακτηριστικά του Ηλεκτρονικού Εμπορίου, και ειδικότερα της συγκεκριμένης νευραλγικής θέσης.\nTo Skill Set\nΕίμαι στο χώρο του ηλεκτρονικού εμπορίου από τις αρχές του 2000, όταν στο πάλαι ποτέ ‘αθάνατο’ Mescalito, κάναμε τις πρώτες μας κουβέντες με τα παιδιά του Sportarena, για να σηκώσουν το eshop τους.\nΑπό τότε μέχρι σήμερα, έχει περάσει πολύς καιρός, και κάνοντας και τα λάθη μου, έμαθα πολλά. Θήτευσα ή συνεργάστηκα με μεγάλες τεχνολογικές εταιρείες και digital agencies, έτρεξα μεγάλα ηλεκτρονικά καταστήματα, συνδικαλίστικα υπέρ του κλάδου (μέχρι και Πρόεδρος έγινα 🙂 ), εκπαίδευσα σε σχολές, σεμινάρια και συνέδρια, συμβούλεψα και με συμβούλεψαν πολύ ενδιαφέροντες άνθρωποι και επαγγελματίες, και πάει λέγοντας.\nΣτο σύνολο όλης αυτής της κερδισμένης γνώσης, αυτό που έμαθα με την συναναστροφή μου με όλο τον κλάδο, είναι πως για να χτίσεις έναν καλό eCommerce άνθρωπο, πρέπει να τον εξοπλίσεις με 5 βασικά skills:\nΝα ξέρει από Marketing, και κυρίως από Digital Marketing, για να μπορέσει να χρησιμοποιήσει στο μέγιστο βαθμό τα διαθέσιμα ψηφιακά εργαλεία προώθησης και να φέρνει πωλήσεις. Και αν όχι να τα χρησιμοποιήσει, τουλάχιστον να τα καταλαβαίνει για να μπορεί να επικοινωνήσει με το digital agency του.\nΝα ξέρει από Πωλήσεις, ώστε να καταλαβαίνει εμπορικούς δείκτες και ορολογία, να μπορεί να δει ποιοι κωδικοί του πουλάνει και ποιοι όχι (και γιατί), να μπορεί να επικοινωνήσει με τα άλλα εμπορικά τμήματα, και εν ολίγοις να είναι ένας πολύ δυνατός Store Manager, που θα αναλάβει να τρέξει το πιο δυνατό κατάστημα της εκάστοτε εταιρείας (σημείωση: Αν έχετε παραπάνω από 3 καταστήματα, και το eshop σας, δεν είναι το Νο1 κατάστημα σας, τότε… δεν κάνετε eCommerce).\nΝα ξέρει να διαβάζει και να κατανοεί Δεδομένα και να μπορεί να αποκωδικοποιήσει τις πληροφορίες όλων των εργαλείων που χρησιμοποιεί. Σημασία δεν έχει να λες ότι έχεις Google Analytics. Σημασία έχει να μπορείς να καταλάβεις τι δημιούργησε το spike στην επισκεψιμότητα σου, και αν είχε κανένα αποτέλεσμα στις πωλήσεις σου. Και, μην ξεχνάμε και το βασικό. Ότι επειδή ψηφιακά καταγράφονται τα πάντα, το πόσο καλός είναι ο καθένας με τις δεδομένα του, έχει ως αποτέλεσμα και αν θα είναι επιτυχής με τους στόχους του.\nΝα ξέρει από Τεχνολογία γιατί το κατάστημα του δεν παύει να είναι απλά bits and bytes. Ποιος λοιπόν θα μιλάει και θα συνεννοείται με το εκάστοτε τεχνολογικό agency ή με τον ERP integrator για τις ενδιάμεσες γέφυρες; Ποιος θα ρυθμίζει τα εργαλεία που προσφέρουν product recommendations; Γιατί το eshop δεν φορτώνει γρήγορα ή Γιατί σκάει ο κώδικας στο Checkout όταν ο χρήστης βάζει μεγάλη διεύθυνση; Γιατί τα Google Analytics έχουν σχεδόν μηδενικό bounce rate, και εκατοντάδες τέτοια ερωτήματα είναι κλασσικά προβλήματα που συναντάει ένας eCommerce Manager.\nΚαι τέλος, να ξέρει από Logistics. Ναι, το Last-mile delivery είναι το πιο σημαντικό κομμάτι της αγοραστικής διαδικασίας, γιατί στην ουσία ολοκληρώνει το Customer Buying Journey, οπότε είναι ευθύνη ενός eCommerce Manager να το προσέχει σαν τα μάτια του. Να προσέχει τις αποστολές και τις παραδόσεις. Να καταγράφει λεπτομερώς, και να αναλύει τους λόγους που τα δέματα δεν παραδίδονται ή επιστρέφουν. Να επεμβαίνει για να διορθώνονται αυτά τα προβλήματα.\nΗ’ για να το αποτυπώσω πιο απλά και κατανοητά:\nΚαι αυτά είναι τα βασικά skills. Δεν έγραψα καν για soft skills, εξειδικεύσεις, knowledge updates κτλ.\nΘα μου πείτε όμως… «Και τι πάει να πει αυτό; Είναι η μοναδική δουλειά που απαιτεί μεγάλο συνδυασμό skillset;».\nΌπου θα σας απαντήσω… «Προφανώς όχι. Γι’ αυτό και τέτοια εξειδίκευση δεν μπορεί να αμοίβεται με το αστείο ποσό των 300 ευρώ» 😉\nΑνοίγω ένα ενδιάμεσο κεφάλαιο, γιατί κάπου εδώ έρχεται και δένει και ο Covid. Ο καταλύτης που επιτάχυνε τις διαδικασίες 3 ετών, μέσα σε ένα μήνα.\nΌταν βλέπω τη μητέρα μου (70 χρονών), που μέχρι προχτές είχε σεμεδάκι πάνω στο μόνιτορ του παλιού PC που είχα στο πατρικό μου, να τον ανοίγει και να παραγγέλνει Σκλαβενίτη μέσα από το eFood ή να παραγγέλνει βιβλία από το Public.gr, τότε καταλαβαίνουμε ότι η μετάβαση μεγάλου μέρους των πολιτών στο ηλεκτρονικό εμπόριο επετεύχθη. Εδώ και 8 χρόνια, κάναμε ένα σκασμό καμπάνιες στον GR.E.C.A. για να πείσουμε τον κόσμο να ψωνίζει online, και χρειάστηκε ένας ιός για να τα καταφέρει μέσα σε ένα μήνα. Ας όψεται. Από τα θετικά μιας δύσκολης περιόδου.\nΠροφανώς και δεν λέω πως ΟΛΟΙ όσοι ψώνιζαν online κατά τη διάρκεια της καραντίνας θα συνεχίζουν να ψωνίσουν φανατικά online. Λέω όμως πως ένα μεγάλο ποσοστό, θα συνεχίζει να ψωνίζει και online, πολύ πιο τακτικά. Και αν έχουμε δεύτερο κύμα Covid από φθινόπωρο, αυτό το ποσοστό και η συχνότητα των online αγορών του, ενδέχεται να αυξηθεί ακόμα περισσότερο.\nΚαι έτσι καταλήγουμε σε ακόμα ένα παράδοξο.\nΈχεις ένα μικρό eshop που κάνει 10 παραγγελίες τη μέρα. Ξαφνικά, σκάει ο Covid και φτάνεις τις 90 παραγγελίες τη μέρα. Και ενθουσιάζεσαι. Γιατί τελικά υπάρχει η ζήτηση για να φτάσεις τις 90 παραγγελίες τη μέρα… Αλλά εσύ τι λες, εργοδότη των 300 ευρώ;\n«Ωραίες οι 90 παραγγελίες τη μέρα. Ας φέρω κάποιον που δεν έχει καμία ιδέα, να μου τις ξαναφέρει, και στην post-Covid εποχή». 🤷♂\nΚαι πάμε και σε ένα τρίτο κομμάτι. Αυτό των άτιμων των data, για να καταλάβετε τι διαφορά που κάνει η εξειδίκευση.\nΕίναι προφανές ότι τα δεδομένα έχουν μπει στον χώρο των επιχειρήσεων όσο ποτέ άλλοτε.\nΚαι δεν το λέω εγώ. Κάντε μια αναζήτηση στις θέσεις εργασίας και θα δείτε ποιο είναι το νέο Eldorado.\nΑς δούμε λοιπόν, λίγο πιο αναλυτικά το θέμα, αν και θα δείτε ότι θα το πιάσω μόνο… στο setup του. Δεν θα αναφέρω κανένα δείκτη.\nΌλοι χρησιμοποιούμε τα Google Analytics (GA). Φανταστικό εργαλείο, ωραία οργάνωση, πάνω από 10,000 έτοιμα reports, μπλα μπλα. Ένα μπράβο στη Google.\nΤα GA όμως φτιάχτηκαν από πολυτάλαντους προγραμματιστές, κάπου σε ένα γραφείο στο Mountain View της Καλιφόρνια, για να μπορεί να τα χρησιμοποιήσει η πολυεθνική στην Αμερική, το Asos, το Zalando και το Booking, αλλά και το ηλεκτρονικό κατάστημα που έχει ο Νίκος στην Αλιστράτη Σερρών ή ο Χοσέ στο Χουανούκου του Περού.\nΚαι ας ξεκινήσουμε με μερικές πολύ απλές ερωτήσεις.\nΠιστεύετε ότι τα έχουν σετάρει όλοι το ίδιο; Περνάνε μέσα από Tag Manager ή όχι; Αν ναι, αυτός έχει σεταριστεί σωστά με τα tags, τα triggers και τα variables του; Δίνουν σωστές πληροφορίες ή είναι εντελώς σκουπίδια; κτλ. κτλ.\nΓιατί καλές οι προθέσεις, αλλά δεν πρέπει να ξεχνάμε ποτέ, τον χρυσό κανόνα των δεδομένων….\nΓιατί πολύ απλά, αν λάβεις λάθος δεδομένα, θα διαβάσεις λάθος δεδομένα, θα εκτιμήσεις λάθος δεδομένα και θα πάρεις αποφάσεις με λάθος δεδομένα.\nΗ Digital Nation, μια εταιρεία που ασχολείται με τα analytics, έβγαλε τα audits από σχεδόν 500 eshops. To 95% εξ αυτών, είχαν σημαντικά προβλήματα με την ποιότητα των δεδομένων που λάμβαναν. Μόνο τρία (ναι, 3) είχαν σωστά σεταρισμένα τα analytics τους.\nΣας ακούγετε υπερβολικό; Θέλετε να τεστάρετε τον ευατό σας;\nΑν ναι, απαντήστε σε αυτή την πολύ απλή ερώτηση:\nΤα νούμερα πωλήσεων που εμφανίζονται στα GA σας, είναι τα ίδια με τα νούμερα πωλήσεων που εμφανίζει η πλατφόρμα σας (π.χ Magento;). Και αν ναι, είναι και τα ίδια με τα νούμερα που τελικά τιμολογείτε στο ERP σας;\nΑπαντάω εγώ για εσάς. Όχι.\nΚαι αυτό, γιατί πολύ απλά τα GA, δεν μπορούν να ξέρουν πχ τις επιστροφές, τις ακυρώσεις, κτλ. που μπορεί να έχετε, αν δεν τα σετάρετε σωστά για να το ξέρουν.\nΕδώ όμως είναι και η σημαντική διαφορά. Ένας eCommerce Manager που έχει το πιο πάνω skillset, θα διορθώσει αυτό το πρόβλημα (εδώ και ένας οδηγός). Το παληκάρι όμως των 300 ευρώ, χωρίς το skillset, θα μπορέσει να το κάνει αυτό;\nΌχι. Άρα θα διαβάζει λάθος στοιχεία, θα reportάρει λάθος στοιχεία, και θα δαπανάει άσκοπα λεφτά στα Google και Facebook Ads, βασιζόμενος σε λάθος στοιχεία.\nΚαι ποιος πληρώνει αυτή την άσκοπη σπατάλη χρημάτων…;\nΣωστά! Ο έξυπνος επιχειρηματίας που νομίζει ότι θα αγοράσει εξειδίκευση με 300 ευρώ το μήνα, και θα του κοστίζει 3000 ευρώ το μήνα, σε αχρείαστες δαπάνες, χωρίς αποτέλεσμα.\nΣτο κάτω-κάτω της γραφής… ότι πληρώνει, παίρνει ο καθένας μας.\nυ.γ. Αν θες να μάθεις περισσότερα, για το τι είναι eCommerce Efficiency, και τι ακριβώς κάνουμε, μπορείς να κάνεις κλικ εδώ. Έχει αρκετό ενδιαφέρον.\nH αγοραστική συμπεριφορά του καταναλωτή, στην μέτα-Covid εποχή


Φήμες για πρόταση για Ιντέγε ~ Olympiakos-Eidisis.gr / Ολυμπιακός Πειραιώς - Ειδήσεις\nΑΡΧΙΚΗ ΣΕΛΙΔΑ » ΠΟΔΟΣΦΑΙΡΟ » Φήμες για πρόταση για Ιντέγε\nΦήμες για πρόταση για Ιντέγε\nΈντονες οι φήμες περί πρότασης από ομάδα του εξωτερικού για την απόκτηση του Ιντέγε.\nΈνας από τους παίκτες που ενδεχομένως να αποχωρήσει από τον Ολυμπιακό είναι και ο Ιντέγε. Μέχρι τώρα πρόταση δεν έχει φτάσει αλλά οι φήμες που τον θέλουν να αποχωρήσει από τους ερυθρόλευκους αυξάνονται.\nΣύμφωνα με τον «Γαύρο» αναμένεται να υπάρξει σύντομα πρόταση από ομάδα του εξωτερικού για την απόκτηση του παίκτη. Εάν αυτή φτάσει στα γραφεία και ικανοποιεί τη διοίκηση τότε ενδεχομένως να παραχωρηθεί.\nΗ απόφαση αυτή, όμως θα έχει ως αποτέλεσμα να αναζητείται άλλος ένας επιθετικός, ή έστω να υπάρξει αναθέρμανση στο θέμα του Νιλμάρ. Μέχρι τώρα έχουν προταθεί αρκετοί επιθετικοί στους Πειραιώτες. Όπως αναφέρει ο Γαύρος έχουν πέσει στο τραπέζι οι Λούκας Μπάριος, και Μπέντνερ.


Τιμή σε Κούτρα, Μωσαΐδη, «Ακρίται» ενόψει της Παρέλασης στη Φιλαδέλφεια στις 7 Απριλίου\nΔιακρίνονται οι: Δημοσθένης Βασιλείου, Γεωργία Κλέτσου, Δρ Κωνσταντίνος Κούτρας, Μητροπολίτης, κ. Ευάγγελος, Δρ Σπύρος Σπυρέας και Δρ Αμαλία Σπυρέα, Δημήτρης Χαλάκος. Φωτογραφία: «Ε.Κ.»/Στέλιος Λάμπρου.\nΦΙΛΑΔΕΛΦΕΙΑ. Με κάθε επισημότητα πραγματοποιήθηκε το δείπνο για την Παρέλαση της Φιλαδέλφειας και η απονομή των «Βραβείων Ελευθερίας» (Eleftheria Awards Banquet), στην αίθουσα εκδηλώσεων «Merion» στο Cinnaminson της Νέας Ιερσέης, το Σάββατο 30 Μαρτίου.\nΦέτος τιμήθηκε ο Δρ Κωνσταντίνος Κούτρας, γενικός πρόξενος της Ελλάδας, ο οποίος, υπενθυμίζεται θα είναι Μέγας Τελετάρχης της Παρέλασης, ενώ τελετάρχες επί τιμή θα είναι ο κ. Κυριάκος Μωσαΐδης και τα μέλη του Συλλόγου Ποντίων «Ακρίται».\nΤα χορευτικά του Συλλόγου «έκλεψαν» μάλιστα την παράσταση το βράδυ του Σαββάτου κατά το επίσημο δείπνο.\nPosted by Stellios Lambrou on Sunday, March 31, 2019\nΗ Ομοσπονδία Ελληνοαμερικανικών Οργανώσεων της Φιλαδέλφειας και Μείζονος Ντελαγουέαρ (Federation of Hellenic-American Societies of Philadelphia and Greater Delaware Valley) έχει ήδη ανακοινώσει ότι η Παρέλαση της Ομογένειας θα πραγματοποιηθεί στη Φιλαδέλφεια, στις 7 Απριλίου, στο Benjamin Franklin Parkway και θα είναι αφιερωμένη στην επέτειο μνήμης 100 χρόνων από τη Γενοκτονία των Ποντίων.\nΟι συμμετοχές στην Παρέλαση και τις εκδηλώσεις θα είναι από τοπικές, εθνικές και διεθνείς οργανώσεις, επεσήμανε το σχετικό ανακοινωθέν, σημειώνοντας ότι παρόντες θα είναι εκπρόσωποι της Δημοκρατίας της Ελλάδας, κυβερνητικοί και στρατιωτικοί, της Αρχιεπισκοπής Αμερικής, χορευτικά συγκροτήματα, σύλλογοι από ενορίες, καθώς και πολιτιστικοί και εκπαιδευτικοί.\nΓινόταν αναφορά επίσης στην παρουσία αντρών της Προεδρικής Φρουράς (Ευζώνων) από την Ελλάδα, ενώ ως προς την τιμή της επετείου μνήμης 100 χρόνων από τη Γενοκτονία των Ποντίων, 100 γυναίκες, ντυμένες στα μαύρα, κάθε μία για ένα από τα χρόνια, θα βρίσκονται στο Parkway.\nΜετά την Παρέλαση, που θα ολοκληρωθεί κοντά στο Μουσείο Τέχνης, θα υπάρχουν θεατρικές και μουσικές παραστάσεις.\nΤα χορευτικά του Συλλόγου Ποντίων «Ακρίται». Φωτογραφία: «Ε.Κ.»/Στέλιος Λάμπρου.\nΤα μέλη του Συλλόγου Ποντίων «Ακρίται» με τον Δρ Κωνσταντίνο Κούτρα, τον Μητροπολίτη, κ. Ευάγγελο, τον κ. Κυριάκο Μωσαΐδη και την κ. Γεωργία Χαλάκου. Φωτογραφία: «Ε.Κ.»/Στέλιος Λάμπρου.\nΟ Δρ Κωνσταντίνος Κούτρας με τον Μητροπολίτη, κ. Ευάγγελο. Φωτιγραφία: «Ε.Κ.»/Στέλιος Λάμπρου.\nΑπό αριστερά: Δημήτρης Ροζανίτης, Γεωργία Κλέτσου, Κυριάκος Μωσαΐδης, Γεωργία Χαλάκου. Φωτογραφία: «Ε.Κ»/Στέλιος Λάμπρου.\nΟ Μητροπολίτης κ. Ευάγγελος, ο Γενικός Πρόξενος Δρ Κωνσταντίνος Κούτρας και η κ. Γεωργία Χαλάκου με τους νικητές του διαγωνισμού έκθεσης. Διακρίνονται οι: Νίκος Τσιν, Εβελιν Μπουοναμίτσι, Χάντερ Κιεδής, Αλεξάνδρα Μαυρίδη. Φωτογραφία: «Ε.Κ.»/Στέλιος Λάμπρου.\nΑπό αριστερά: Γεωργία Χαλάκου, Δρ Κωνσταντίνος Κούτρας, Γεωργία Κλέτσου.\nΑπό αριστερά: Δρ Κωνσταντίνος Κούτρας, Μητροπολίτης, κ. Ευάγγελος, Γεωργία Χαλάκου.


Βασίλης Σκουλάς: Η κρητική μουσική είναι του λαού - Ερωτόκριτος 87,9 FM\nΗ Συνέντευξη του Βασίλη Σκιουλά στην Εμυ Ντούρου…\nMε τον Βασίλη Σκουλά συναντιόµαστε στα Σεπόλια, όπου µένει όταν έρχεται στην Αθήνα. Προτείνει να κάνουµε την κουβέντα στο στέκι του, ένα µεζεδοπωλείο της περιοχής. Μόλις τον βλέπουν να κατευθύνεται στο µαγαζί δυο παρέες θαµώνων σηκώνονται, τον χαιρετούν εγκάρδια και του µιλάνε µε σεβασµό.\nΗ κουβέντα µας γίνεται µε αφορµή τη συνεργασία του µε τον Γιώργο Νικηφόρου Ζερβάκη στο άλµπουµ «Κεχριµπάρι και ζαφείρι».\n«Τον εκτίµησα σαν ένα νέο παιδί µε αξιοπρέπεια και ήθος και έτσι τον αγκάλιασα» λέει ο Β. Σκουλάς για τον συνθέτη και στιχουργό και συνεχίζει: «Είχαµε πολύ ωραία συνεργασία, ανθρώπινη πάνω απ’ όλα». Σύντοµα η κουβέντα πηγαίνει στα Ανώγεια, στην κρητική µουσική και τη ζωή του. Ακολουθούν όσα είπε.\n«Πρώτη φορά κράτησα λύρα στα εφτά µου»\nΓεννήθηκα στα Ανώγεια. Πρώτη φορά έπιασα λύρα στα χέρια µου όταν ήµουν εφτά χρονών, το ’53 δηλαδή. Μου την πήρε ο πατέρας µου επειδή είδε ότι είχα έφεση.\nΗταν δύσκολα χρόνια τότε. Οχι µόνο παιχνίδια δεν υπήρχαν, τίποτε δεν υπήρχε. Και τη λύρα την έβλεπα σαν παιδικό παιχνίδι. Επειτα από δυο χρόνια πήρα τη δεύτερη λύρα.\nΕπαιζα σε παρέες, στο καφενείο του πατέρα µου, στις γυµναστικές επιδείξεις του δηµοτικού σχολείου που πήγαινα. Το καφενείο του πατέρα µου το είχε παλιότερα ο παππούς µου και εξακολουθεί µέχρι σήµερα να βρίσκεται στα χέρια της οικογένειάς µας.\nΕκεί µέσα γαλουχήθηκα και από πολύ µικρό παιδί είχα τα ακούσµατα αυτών των ανθρώπων, των µερακλήδων. Οι φωνές τους και ο ήχος της λύρας της εποχής εκείνης ήταν µεγάλο σχολειό για µένα. ∆ώδεκα χρόνων έπαιξα για πρώτη φορά σε γάµο και από τότε µέχρι σήµερα έχω συνεχή επαγγελµατική παρουσία.\nΗ γενιά µας και οι παλιότερες γενιές ωρίµαζαν νωρίς, γιατί νωρίς έµπαιναν στην εργασία. Ο πατέρας µου και όλοι οι άνθρωποι που βρίσκονταν στον χώρο που γαλουχήθηκα είχαν µια συνέπεια, µια ευγένεια.\nΑυτό µε σηµάδεψε και µου έδωσε καλές βάσεις. Από πολύ νωρίς κατάλαβα ότι έπρεπε να δώσω το παρών χωρίς ασυνέπεια.\nΤι συµβαίνει µε τα Ανώγεια τώρα και έχουν τόσους καλλιτέχνες; Εµείς έτυχε να έχουµε µια κληρονοµιά από γενιά σε γενιά σε σχέση µε τη λύρα. Επαιζε ο προπάππους µου, ο παππούς µου, ο αδερφός του παππού µου που ήταν και παππούς του Ξυλούρη από την πλευρά της µάνας του.\nΤα Ανώγεια είναι και περιοχή που έχει πάρα πολλούς µερακλήδες, βγάζει πολλούς καλλιτέχνες και πολιτικούς. Πολλοί είναι εκείνοι που έχουν να δώσουν κάτι σε κοινωνικό, καλλιτεχνικό και επιστηµονικό επίπεδο.\nΑπό τα Ανώγεια έφυγα πολύ µικρός αναζητώντας ένα καλύτερο µέλλον. Τα τελευταία χρόνια έχω επιστρέψει και πάλι εκεί, στις ρίζες. Φεύγοντας πήγα στο Ηράκλειο. Για λίγο έµεινα σε συγγενείς, έπειτα αυτονοµήθηκα.\nΣυνεργάστηκα µε πολύ αξιόλογους µουσικούς που έπαιζαν λαούτο, µεγαλύτερους και πιο έµπειρους από µένα. Στο Ηράκλειο κάναµε παρέα µε τον Νίκο Ξυλούρη αλλά δεν παίζαµε µαζί. Ποτέ δυο λυράρηδες δεν έπαιζαν µαζί. Ούτε ως παιδιά όµως συµπέσαµε, γιατί ο Νίκος ήταν µεγαλύτερος από µένα δεκατρία χρόνια. Ωραίος καλλιτέχνης ήταν και πολύ αγαπητός άνθρωπος.\nΗ οικογένειά µου, όπως όλες τότε, έζησε σε αντίξοες συνθήκες, Κατοχή, καταστροφή του χωριού, ολοκαύτωµα. Οι άνθρωποι είδαν τα σπίτια τους να καίγονται, να έχουν µείνει µόνο οι εκκλησίες.\nΕπρεπε λοιπόν να ανοικοδοµήσουν τα σπίτια τους και παράλληλα να βρουν τα προς το ζην. Ο πατέρας µου στο χωριό δεν είχε µόνο το καφενείο. Για να αναθρέψει την πολυµελή οικογένειά του –εννέα παιδιά ήµασταν– έκανε ό,τι µπορούσε.\nΕκανε τον κτηνοτρόφο, τον χασάπη, τον κουρέα µέσα στο καφενείο, για να µπορεί να αντεπεξέλθει. Ετσι ήταν το χωριό όσο έζησα εκεί. Γι’ αυτό έφυγα µικρός.\nΜέχρι τα 17-18 µου χρόνια έπαιξα σε όλα τα χωριά της Κρήτης και καθιερώθηκα. Αµέσως µετά το στρατιωτικό µου και για έναν χρόνο έπαιξα στο µαγαζί ενός συγχωριανού µου.\nΤη δεύτερη χρονιά άνοιξα δικό µου. Οταν απολύθηκα από τον στρατό ο πατέρας µου είχε πάρει σύνταξη του ΤΕΒΕ, η µάνα µου ήταν άρρωστη, τους έφερνα στο Ηράκλειο τη χειµερινή περίοδο. Τον πατέρα µου όµως δεν τον ενέπνεε το περιβάλλον της πόλης.\nΗταν άνθρωπος του χωριού, της φύσης. Ενιωθε ότι ήταν κλεισµένος σε κλουβί. Για να περνάει η ώρα του έπιανε το µολύβι και ζωγράφιζε.\nΕτσι σε µεγάλη ηλικία του βγήκε αυτό το ταλέντο. Τα καλοκαίρια που γυρνούσαν στο χωριό έπιανε και ξυλογλυπτούσε. Ετσι πορεύτηκε µέχρι τα 95 του που πέθανε.\nΟ Τύπος της εποχής τον χαρακτήρισε νεότερο Θεόφιλο. Τον είχε παρουσιάσει και ο Φρέντυ Γερµανός. Πολλοί επισκέπτονταν τότε το εργαστήρι του, άνθρωποι των τεχνών. Πάρα πολλά έργα του τα είχαν πάρει Κινέζοι και Ιάπωνες.\nΟ Μαρκόπουλος, ο Βόγλης και η ανάγκη του κόσµου\nΠολύ σηµαντική για µένα ήταν η συνεργασία µου µε τον Γιάννη Μαρκόπουλο το 1980. Επηρεάστηκα πολύ από τον µεγάλο συνθέτη. Μέχρι τότε ήµουν στην Κρήτη, στο παραδοσιακό πλαίσιο, και αυτή η εµπειρία ήταν πολύτιµη για µένα. Μετά την περιοδεία µας προέκυψε ο δίσκος «Ρίζες».\nΑκολούθησαν κι άλλες δουλειές, στο θέατρο Παρκ, το «Καφενείον η Ελλάς», σε µουσική δική του. Εβδοµήντα πέντε άνθρωποι επί σκηνής ήµασταν. Τραγουδούσαµε εγώ, ο Γιάννης Κούτρας, η Αφροδίτη Μάνου και η Λιζέτα Νικολάου. Ηµουν τότε στο ίδιο καµαρίνι µε τον Μίµη Φωτόπουλο.\nΕίχα την τύχη να δω από κοντά το µεγαλείο αυτού του ογκόλιθου, την ευγένεια και την ταπεινότητά του. Ο Φωτόπουλος ήταν και ζωγράφος. ∆ηµιουργούσε µε γραµµατόσηµα. Μια µέρα µου ζήτησε µια φωτογραφία του πατέρα µου και τον ζωγράφισε µε αυτό τον τρόπο.\nΛίγο µετά ήρθε και µε βρήκε στα Ανώγεια ο Γιάννης Βόγλης. Μου ζήτησε να ανεβάσουµε τον «Καπετάν Μιχάλη» του Καζαντζάκη για δύο βραδιές στον Λυκαβηττό. Μόλις άκουσα ότι θα είµαστε χωρίς µικρόφωνο προβληµατίστηκα. Με καθησύχασε ο Γιάννης.\nΠήγε τόσο καλά που γυρίσαµε όλη την Ελλάδα και την Κύπρο. Το 2012 έκανα δύο µεγάλες συναυλίες στο Ηρώδειο. ∆εν ήταν η πρώτη φορά που εµφανιζόµουν εκεί· είχα ξαναπάει µε τον Μαρκόπουλο παλιότερα όπου είχα τραγουδήσει τρία τραγούδια. Νιώθεις τυχερός όταν βλέπεις ότι η διαδροµή σου σε οδηγεί σε τέτοιες συνεργασίες.\nΣτην Κρήτη είχα µαγαζιά µέχρι το 1995. Εργαζόµουν εφτά µήνες τον χρόνο χωρίς ρεπό, 27 χρόνια ασταµάτητα. Το τελευταίο µαγαζί που είχα είχε χωρητικότητα εξακοσίων θέσεων.\nΤο σκέφτοµαι σήµερα και αισθάνοµαι ότι ήταν άθλος. Η εκτίµηση και η αγάπη του κόσµου µου έδωσαν τη δύναµη να προχωρώ και να αντέχω.\nΝιώθω υπερήφανος που σε αυτά τα χρόνια δεν δηµιουργήθηκε κατάσταση που να µε στενοχωρήσει. Υπήρξαν άνθρωποι που έπιναν και ξέφευγαν λιγάκι, αλλά αυτό είναι ανθρώπινο στο πλαίσιο που γινόταν.\nΤο 1982 στην αυλή του σπιτιού µου κάναµε το γλέντι του γάµου της ανιψιάς µου. Εγώ είχα µεθύσει από ενθουσιασµό – ποτό δεν πίνω, δεν έπινα ποτέ.\nΟ πατέρας της ανιψιάς µου, ο οποίος έχει πεθάνει, µε γαλούχησε από µικρό παιδί. Επιασα τη λύρα και ένας από κάτω έβγαλε το πιστόλι στο ένα µέτρο για να παίξει.\nΠηγαίνοντας να το απασφαλίσει, αυτό πήρε φωτιά και µε χτύπησε. Μετά το συµβάν επέβαλα να µη ρίχνουν πυροβολισµούς όταν έπαιζα. Σε µια περίπτωση έφυγα κιόλας. Αυτό έχει µεγάλο κόστος, όµως δεν µε ενδιαφέρει. Θα αγωνιστώ και θα επιµείνω µέχρι εκεί που µπορώ\n. Ολα αυτά τα χρόνια αρνήθηκα να πάω σε εκδηλώσεις που θα έβγαζα πάρα πολλά λεφτά τη βραδιά. Ελεγα «καλέστε άλλον». ∆εν έχει καµία σχέση µε την παράδοση όλο αυτό µε τα όπλα. Φταίει ο νεοπλουτισµός, το κατοχικό σύνδροµο, ο εγωισµός και το αντριλίκι.\nΗ κρητική µουσική δεν είναι των καλλιτεχνών, είναι του λαού. Εµείς είµαστε διασκεδαστές και εκφραστές του. Ο κόσµος επιλέγει τον διασκεδαστή του, τον τροβαδούρο του.\nΥπάρχουν βραδιές που κάθε χωριό έχει µια διασκέδαση, ένα πανηγύρι. ∆εν µπορούν πέντε, δέκα, είκοσι να καλύψουν όλο το φάσµα. Το χωριό τότε θα βάλει έναν µη επαγγελµατία. Τη στιγµή όµως που αυτός θα διευθετήσει την ανάγκη του κόσµου είναι ισάξιος µε τους άλλους.\nΤo cd «Κεχριμπάρι και ζαφείρι» περιλαμβάνει εννέα καινούργια τραγούδια σε μουσική του Γιώργου Νικηφόρου Ζερβάκη, με στίχους της Φρόσως Πατρο-μανωλάκη, του Γιάννη Μποτονάκη, του Πάνου Δημητρόπουλου και του ίδιου του συνθέτη\nΠροηγούμενο Χαρούλα Τζιγκουνάκη-Πετρογλάκη – Ελλάδας Μοσχοβολιά\nΕπόμενο Μανόλης Κρητικόπουλος – Οι Ανεπαστάδες (αληθινή ιστορίας ζωής)


Πειραιάς: Οι βρεφονηπιακοί σταθμοί του δήμου γιορτάζουν διαδικτυακά την Επέτειο των 200 χρόνων της Επανάστασης — E-peiraias.gr\nHome Δημοτικά Νέα Δήμος Πειραιά Πειραιάς: Οι βρεφονηπιακοί σταθμοί του δήμου γιορτάζουν διαδικτυακά την Επέτειο των 200 χρόνων της Επανάστασης\nPosted By: Newsroomon: 24 Μαρτίου, 2021 In: Δήμος ΠειραιάNo Comments\nΈναν ξεχωριστό διαδραστικό τρόπο επέλεξαν οι παιδαγωγοί των Βρεφονηπιακών Σταθμών του Δήμου Πειραιά, να γιορτάσουν με τα παιδιά διαδικτυακά την επέτειο των 200 χρόνων από την Επανάσταση του 1821, λόγω των περιοριστικών μέτρων για την προστασία της δημόσιας υγείας από τον COVID-19.\nΣυγκεκριμένα, στο site του Δήμου Πειραιά και στον σύνδεσμο https://vrefdhmoupeiraia.blogspot.com έχει δημιουργηθεί ένας ιδιαίτερος χώρος, στον οποίο προβάλλονται και αναβιώνουν ήθη και έθιμα του 1821, καθώς και εργασίες των παιδιών, κατασκευές και πολλά άλλα στο πνεύμα της ένδοξης περιόδου.\nΕπίσης, αισθάνομαι την ανάγκη να ευχαριστήσω όλους τους γονείς που εμπιστεύονται τα παιδιά τους στην «αγκαλιά» των Βρεφονηπιακών Σταθμών και πάνω από όλους ευχαριστώ τα παιδιά, που είναι το μέλλον και η ελπίδα μας. Εύχομαι χρόνια πολλά σε όλους τους Έλληνες που τιμούν την ιστορική επέτειο των 200 χρόνων από την ηρωική Επανάσταση του 1821 και την εθνική μας Παλιγγενεσία».\nTags: βρεφονηπιακοί σταθμοίΔήμος ΠειραιάΕπέτειος 200 χρόνων\nΣύλληψη αλλοδαπής στην Πάτρα – Προσπάθησε να ταξιδέψει με πλαστά έγγραφα


Panna cotta με καρύδα και ανανά - Pastry Sinners\nΧρειάζεται κάποια απλά αλλά αδιαπραγμάτευτα υλικά για να της αξίζει το όνομα που φέρει! Φρέσκια κρέμα γάλακτος και γάλα (όχι σκόνες με γεύση panna cotta και φυτική κρέμα). Μπορείς να παίξεις και να τής χαρίσεις πολλές διαφορετικές γεύσεις αντικαθιστώντας ένα μέρος από τα δύο πρώτα συστατικά της με σοκολάτα, χυμούς φρούτων, πραλίνες κτλ. Πήζει με τη βοήθεια της ζελατίνης και μπορείτε να τη γλυκάνετε με ζάχαρη ή μέλι -αρκεί να ταιριάζει με τα υπόλοιπα συστατικά της συνταγής.\nΈνας άκρως απολαυστικός συνδυασμός που αναδεικνύεται υπέροχα στην panna cotta είναι αυτός της καρύδας με τον ανανά. Η απλή αυτή λιχουδιά αποτελεί μια γευστική και θρεπτική ταυτόχρονα επιλογή και είναι η σημερινή μας συνταγή!\n400γρ γάλα καρύδας πλήρες (την μεταλλική κονσέρβα που χρησιμοποιείται και για πιάτα Ασιατικής κουζίνας)\n18 γραμμάτια ζελατίνη σε φύλλα\n30γρ Μalibu (προαιρετικό αλλά προτιμητέο)\nΓια τον μαριναρισμένο ανανά:\nΦρέσκο ανανά κομμένο σε κυβάκια 2×2εκ (θα χρειαστούμε 6 φέτες περίπου)\n2 κ. σ μέλι\nξύσμα από ένα lime ή λεμόνι\n1 κ.γ χυμό από το lime (μπορείτε να το αυξήσετε ανάλογα με τα γούστα σας)\nκαι λίγα ακόμα για γαρνίρισμα\nΞεκινάτε μουσκεύοντας τη ζελατίνη σε πολύ κρύο νερό.\nΤο πιο απλό τρικ είναι να βάλετε στο ψυγείο ένα μπωλ γεμάτο με νερό αρκετή ώρα πριν το χρειαστείτε. Εκεί μέσα μετά θα τοποθετήσετε τα φύλλα της ζελατίνης σας\nΑφήστε την να ενυδατωθεί μέσα στο ψυγείο για περίπου 20λεπτά.\nΩστόσο ζυγίστε τα υλικά σας. Βάλτε την κρέμα γάλακτος, το γάλα καρύδας και τη ζάχαρη σε μια κατσαρόλα. Ανακατέψτε για να λιώσει η ζάχαρη, μέχρι να πάρουν βράση και αμέσως κατεβάστε από τη φωτιά.\nΈπειτα, πάρτε τις ζελατίνες από το ψυγείο και στραγγίξτε τις πολύ καλά πιέζοντας τις ανάμεσα στα χέρια σας για να φύγει το περιττό νερό. Κατόπιν, ρίξτε τις μέσα στο ζεστό μείγμα και ανακατέψτε πολύ καλά με το σύρμα για να λιώσουν τελείως.\nΑφού χλιαρύνει το μείγμα προσθέστε και το Malibu. Ανακατέψτε άλλη μια φορά πολύ καλά και μοιράστε σε όμορφα διάφανα ποτήρια. Τοποθετήστε τα στο ψυγείο να κρυώσουν και να σταθεροποιηθεί η panna cota.\nΚαθαρίστε και κόψτε την ποσότητα του ανανά που χρειάζεστε σε κυβάκια 2×2 εκ. Ανακατέψτε τα με το μέλι, το ξύσμα από το lime και τα φύλλα βασιλικού ψιλοκομμένα σε ένα μπωλ.\nΣκεπάστε το με μια μεμβράνη και βάλτε το στο ψυγείο να μαριναριστεί τουλάχιστον 1 ώρα.\nΌταν έρθει η ώρα του σερβιρίσματος μοιράζετε από μια κουταλιά ανανά και γαρνίρετε αμέσως με ένα φύλλο βασιλικό.


Oι 7 μεγαλύτερες φήμες της φετινής Ε3\nUpdated 09/06/2019 3:02 μμ.\nPosted 09/06/2019 3 μμ.\nΛίγο πριν την φετινή Ε3 πάμε να ρίξουμε μία γρήγορα ματιά στις σημαντικότερες φήμες που έχουμε ακούσει για τη φετινή έκθεση.\nΗ Ubisoft και το Roller Champions\nΗ Ubisoft φαίνεται ότι θα μας παρουσιάσει ένα νέο παιχνίδι, το Roller Champions, το οποίο θυμίζει αρκετά το Rocket League. Η ειδοποιός διαφορά; Αντί το παιχνίδι να στηρίζεται στους παραδοσιακούς κανόνες του ποδοσφαίρου, θα δανειστεί στοιχεία από το roller derby.\nΈνα post στο ResetEra έφερε στο φως διάφορες εικόνες σχετικές με το παιχνίδι. Σύμφωνα με το post αυτό θα υπάρχουν quick play, ranked, custom, και tournament matches μαζί με ένα "streamer mode".\nΗ Ubisoft ετοιμάζει δική της συνδρομητική υπηρεσία\nΗ Ubi δεν σχεδιάζει να παρουσιάσει στην Ε3 μόνο νέα παιχνίδια. Σύμφωνα πάλι με το ResetEra, η εταιρεία ετοιμάζει τη δική της συνδρομητική υπηρεσία.\nΊσως, το άτιτλο ακόμα Ubisoft Pass να λειτουργήσει με παρόμοιο τρόπο με το EA Access. Έτσι, έναντι μηνιαίου ή ετήσιου αντιτίμου, θα έχετε πρόσβαση σε όλους τους τίτλους της εταιρείας.\nΟ George R.R. Martin συνεργάζεται με τη FromSoftware\nTην προηγούμενη εβδομάδα, ο συγγραφέας του GoT δήλωσε ότι "έδωσε τις συμβουλές του σε μία Ιαπωνική εταιρεία gaming". Μόνο και μόνο αυτή η γραμμή αναζοπύρωσε της φήμες που τον θέλουν να συνεργάζεται με τη FromSoftware. Ήδη από τον Μάρτιο πάντως το Spawn Wave ανέφερε ότι ο Martin θα ήταν υπεύθυνος για τη δημιουργία του κόσμου ενός παιχνιδιού της εταιρείας.\nΈνα άλλο άρθρο από το Gematsu ήρθε να μας πληροφορήσει ότι το παιχνίδι, το οποίο έχει την κωδική ονομασία "GR" εντός των τειχών τής εταιρείας θα είναι ένα open-world, στο μεγαλύτερο μέρος του οποίου, θα καβαλάτε κάποιο άλογο. Η αναφορά αυτή προχώρησε ένα ακόμα βήμα κατονομάζοντας τη Bandai Namco ως τον εκδότη του παιχνιδιού, το οποίο στην ουσία αποτελεί συνεργασία του Martin και του σκηνοθέτη του παιχνιδιού, Hidetaka Miyazaki.\nΠλέον οι φήμες έχουν και όνομα, και είναι "Elder Ring". Θα επιβεβαιωθεί τις επόμενες μέρες;\nΤο The Witcher 3 έρχεται σε Switch\nΜία ακόμη φήμη που κυκλοφορεί τις τελευταίες μέρες θέλει το The Witcher 3: Wild Hunt να έρχεται στο Switch. Σύμφωνα πάλι με το ResetEra, το παιχνίδι θα έρθει στην πλατφόρμα της Nintendo τον Σεπτέμβρη.\nΗ φήμη αυτή αρχικά κυκλοφόρησε στα τέλη του 2018, όταν το παιχνίδι εμφανίστηκε σε ένα γαλλικό site πώλησης video games. Αν και πολλες φορές οι συγκεκριμένες ειδήσεις αποδεικνύονται ψευδείς, αυτό δεν ίσχυσε και για το Assassin's Creed 3.\nΘα αποκαλυφθούν τα επόμενα Xbox\nΗ Microsoft φαίνεται ότι θα αποκαλύψει τις επόμενες κονσόλες της στη φετινή Ε3. Ήδη ξέραμε για τις κωδικές τους ονομασίες, ενώ το όλο εγχείρημα έχει λάβει το όνομα Project Scarlet. Η μία συσκευή (ονόματι Lockhart) δεν θα είναι τόσο δυνατή και φυσικά θα έρχεται σε φθηνότερη τιμή ενώ η δεύτερη (Anaconda) θα είναι το αντίστοιχο Xbox One X.\nΗ Microsoft, λοιπόν, ίσως αποκαλύψει τις νέες της κονσόλες στη συνέντευξη τύπου που θα δώσει στην Ε3. Αν και δεν έχει υπάρξει επίσημη ανακοίνωση, ο Phil Spencer, είχε δηλώσει πως η εταιρεία θα κάνει αισθητή την παρουσία της.\nΤο Watch Dogs 3 έρχεται και θα διαδραματίζεται στο Λονδίνο\nΤο ότι έρχεται το επιβεβαίωσε και η ίδια η Ubisoft μέσω Twitter. Τώρα σχετικά με το Λονδίνο: μήνες μετά την κυκλοφορία του Watch Dogs 2 κυκλοφόρησε ένα patch το οποίο προσέθετε μία σκηνή στο παιχνίδι. Στη σκηνή αυτή αναφέρονταν κάποιες συντεταγμένες, οι οποίες οδηγούσαν στο Λονδίνο.\nΗ Microsoft θα ανακοινώσει νέο Fable\nΣτις αρχές του 2018, μία αναφορά ήθελε την Playground Games να δουλέυει πάνω σε ένα νέο Fable. Η νέα προσθήκη θα αποτελεί ένα big-budget, character-focused action-RPG. Η ίδια αναφορά ήθελε την Playground να ανοίγει και ένα δεύτερο studio το οποίο θα δούλευε πάνω σε ένα "Project 2". Λίγο καιρό μετά αποκαλύφθηκε ότι το project αυτό ήταν ένα open-world action-RPG.\nΑν και η Microsoft δεν έχει επιβεβαιώσει κάτι, έχουν περάσει περίπου δύο χρόνια από τότε που η Playground άνοιξε το καινούριο της studio. Ας μην ξεχνάμε επίσης ότι ο Phill Spencer είχε δηλώσει ότι τα νέα studio της εταιρείας μας έχουν μερικές πολύ καλές εκπλήξεις για την Ε3.